"Optužnica protiv Savčića još jedan sraman potez pravosuđa BiH"\nNaslovna/Politika/“Optužnica protiv Savčića još jedan sraman potez pravosuđa BiH”\nBANJALUKA – Ministar rada i boračko-invalidske zaštite Republike Srpske Duško Milunović izjavio je Srni da je optužnica protiv predsjednika Boračke organizacije Republike Srpske Milomira Savčića još jedan sraman potez pravosuđa BiH.\n“Očigledno je da im je cilj da diskredituju većinu visokih oficira Vojske Republike Srpske, a samim tim i Vojsku Srpske, nakon toga i srpski narod”, kaže Milunović.\nOn je rekao da je sigurno da postoje različiti standardi prema kojima je komandna odgovornost rezervisana samo za Srbe.\n“Podignuta je optužnica protiv časnog srpskog oficira pred pravoslavne praznike, a znamo da su pred sam Božić u Kravici snage Nasera Orića nemilosrdno i zvjerski mučile, a zatim i ubile 49 srpskih civila. Orić je slobodan isto kao što je slobodan i komandant Petog korupusa takozvane Armije BiH Atif Dudaković koji je naredio pred kamerama paljenje i uništavanje svega što je srpsko”, kaže Milunović.\nOn ističe da pravosuđe BiH, umjesto da bude faktor koji će omogućiti pomirenje u BiH, upravo djeluje suprotno od toga i pravi još veći razdor.\nMilunović ističe da je general Savčić bio komandant elitne jedinice Vojske Republike Srpske – zaštitni puk koji se za cijelo vrijeme rata ponašao potpuno u skladu sa međunarodnim ratnim pravom i konvencijama o ratu.\nTužilaštvo BiH podiglo je optužnicu protiv Savčića zbog, kako je navedeno, “pomaganja u ratnom zločinu počinjenom 1995. godine u Srebrenici”.\nBanjaluka BiH optužnica pravosuđe tužilaštvo Tužilaštvo BIH Vrijeme


Lada klub Srbija • View topic - Alarm sa centralnom\nPost subject: Re: Alarm sa centralnom\nKod mene se to desavalo kad je zica/zice u prekidu ("slome" se na pregibu od otvaranja i zatvaranja).\nZato se rupe na vratima i stubu ne buse u istom nivou, pa se savijanje kompenzuje uvijanjem i nema loma kablova.\nJoined: Sat Feb 06, 2010 10:43 am\nVremenom se desilo isto i na desnoj strani, gde su rupe bile u raz. nivou...\nkupio si nekvalitetne žice...\nljudi jel ima neko problem sa centralnom bravom? nova baterija u daljinskom al nece da otvori ni sa 3metra ((((\ndaljinski izgubio kod.\nU kolima imam alarm, neki matori gemini koji se "pali" na prekidac (u obliku kruznog kljuca). Da li postoji neka varijanta da se objedini centralna brava, i "wireless" relej koji bi istovremeno palio alarm uz kljucanje, i gasio uz iskljucivanje?\nnajbolje izbaci sve to i ubaci novi alarm. Svi imaju izlaze za centralnu. Jedino motore u vratima možeš da ostaviš ako lepo rade.\nNemam motore u vratima (samara 91').Tek treba da ubacim, pa sam kontao da bi mi ovako nesto bilo jednostavno (i jeftino )\nJa se od skoro petljam sa nekim razvojnim sistemima, pa mi pade na pamet da odradim alarm za sebe i za to dosta male pare, znaci treba mi jedan senzor pokreta, i jedan relej manje vise, ideja je ta kada se recimo oseti pokret u kolima, znaci U kolima, da ima vlasnik 10 sekundi da pritisne neko dugme u kolima ili daljinskom u suprotnom sirena svira, i preko releja bih prekinuo struju sa paljenja (znaci da ne moze da se upali auto), ovo bi u mom slucaju doslo sigurno oko 10 evra ako ne i manje, sta vi mislite o tome, naravno posto se chip programira mogu da se odrade mnogo komplikovanije stvari, za elektroniku nisam neki mag al programiranje dobro znam, pa je nebo granica, kada bih dodao i gps modul sve poprima totalno drugaciji nivo


Džez | Headliner\nPovodom Svetskog dana džeza, 30. aprila, u Domu omladine održan je koncert kontrabasiste i kompozitora Nenada Vasilića i Big Benda RTS. Ovaj prvorazredni muzički događaj u organizaciji Doma omladine Beograda, Beogradskog džez festivala i Muzičke produkcije Radio-televizije Srbije bio je uvod u predstojeći, 38. Beogradski džez festival, koji će biti …\nDžez zvezda Nenad Vasilić pred koncert u Domu omladine: “Balkan Džez Big Bend” je početak jedne velike, svetske priče…\nNenad Vasilić, priznati džez kontrabasista i kompozitor, prisutan je na evropskoj muzičkoj sceni više od 25 godina. Svoje autorske kompozicije, inspirisane balkanskim ritmovima, džezom i klasičnom muzikom, sa velikim uspehom izvodi u različitim sastavima – od dua do seksteta, kao i na solo nastupima. Na koncertu povodom Svetskog dana džeza, …\nVladimir Nikolov pred koncert sa Big Bendom RTS u DOB-u: Projekat “Krik” je moj bunt protiv površnosti…\nU subotu, 26. marta od 20 časova u Velikoj sali Doma omladine Big Bend RTS nastupiće sa dirigentom Vladimirom Nikolovim i tom prilikom premijerno predstaviti njegov novi umetnički projekat “Krik”. Vladimir Nikolov je kompozitor čija muzika obuhvata širok spektar izraznih sredstava i žanrova, koristeći iskustva iz klasične muzike i džeza …\nHeadliner.rs / 26/12/2021 / 0\nUčenici džez odseka Muzičke škole Stanković koncertom u Galeriji Artget Kulturnog centra Beograda obeležiće kraj 2021. godine. Publika će imati priliku da u više od sat vremena, uživa u interpretaciji džez standarda najtalenovnijih srednjoškolaca. – Tokom cele godine, posebnu pažnju posvećujemo mladim, darovitim muzičarima pružajući im neophodnu podršku na samom …\nNenad Vasilić, jedan od vodećih evropskih muzičara i kreativni ambasador Nacionalne platforme “Srbija stvara”, priredio je nesvakidašnji jazz spektakl za pamćenje, nastupom na Paviljonu Srbije na Svetskoj izložbi Expo 2020 u Dubaiju. Po završetku nastupa, Nenad je podelio svoje utiske: – Izuzetna nam je čast da predstavljamo svoju zemlju u …\nUz ovacije publike koja je sve tri večeri 37. Valjevskog Jazz festivala, od 25. do 27. novembra, ispunila salu Centra za kulturu u redukovanom broju zbog poštovanja epidemioloških mera, sinoć je završeno ovogodišnje izdanje najdugovečnijeg džez festivala naših prostora. U planetarno komplikovanom trenutku, grad Valjevo i Savet festivala predvođen umetničkim …\nInternacionalni džez festival Kragujevac od 27. do 29. avgusta… pogledajte kompletan program\nInternacionalni džez festival Kragujevac, 22. po redu, održaće se u Kragujevcu od 27. do 29. avgusta na dve lokacije – u Prvoj kragujevačkoj gimnaziji i Zastavinoj bašti (Garden stage/Knežev arsenal). – XXII Internacionalni džez festival predstaviće publici savremenu evropsku džez scenu. Ovogodišnji slogan Festivala je STVARNOST, želimo da istaknemo potrebu …\nTradicionalni Nišville Jazz Festival biće održan od 5. do 15. avgusta u Nišu, dok glavni program kreće 12. avgusta, sa poznatim imenima Stenli Džordan i Deril Džons, najavljeno je danas na konferenciji za medije u Dvorani kulturnog centra Beograd. Iako najavljeni kao glavne zvezde 12. avgusta na otvaranju glavne selekcije …


Kako ocenjujete dosadašnji nastup naših sportista na OI?\nDa li ćete primiti treću dozu vakcine protiv kovida ukoliko to Krizni štab bude preporučio za sve građane?\nDa li mislite da će tim Srbije u Tokiju postići uspeh?\nSmatrate li da smo se kolektivno prerano opustili iako je virus korona i dalje među nama, a opasno preti i novi delta soj?\nDa li sada, kada su popuštene kovid-mere, treba pooštriti kontrolu prodaje alkoholnih pića maloletnicima?


Velika akcija FUP-a u Sarajevu: Oduzeto više od 25 kilograma 'skunka', uhapšena dva dilera\nVelika akcija FUP-a u Sarajevu: Oduzeto više od 25 kilograma ‘skunka’, uhapšena dva dilera\nNa području Sarajeva policijski službenici Federalne uprave policije su uz asistenciju Obavještajno-sigurnosne agencije BiH proveli operativnu akciju „LIM“ kojom prilikom su dvije osobe lišene slobode, saopćeno je iz Federalne uprave policije.\nTa operativna akcija provođena je pod nadzorom Kantonalnog tužilaštva u Sarajevu, a po naredbi Općinskog suda u Sarajevu.\nTokom aktivnosti privedene su dvije osobe inicijala M.D. (1990) i O.M. (1976) te su urađeni pretresi osoba i putničkih motornih vozila koje imenovani koriste.\nIzvršenim pretresanjima pronađeno je 30 pakovanja droge cannabis sativa L uličnog naziva „skunk“ (više od 25 kg), mobilni telefonski aparati kao i drugi predmeti koji mogu poslužiti kao dokazi u krivičnom postupku.\nSrbi ismijavaju djevojčicu sa hidžabom: “Sestro muslimanko, boj...\nReprezentacija BiH u sjedećoj odbojci ostvarila drugu pobjedu,...


'Otvorićemo radnje do početka maja'\nIzvor: B92, 06.Apr.2020, 11:46\nBeč -- Austrijski kancelar Sebastijan Kurc rekao je da je cilj njegove zemlje da se sve radnje otvore do početka maja.\nOn je dodao da će restorani, hoteli, kao i škole ostati zatvoreni barem do sredine maja, ali da će mali biznisi moći da počnu sa ponovnim otvaranjem kroz nekoliko nedelja.\nKurc je istakao da će trenutne vanredne mere uzrokovane koronavirusom biti produžene do kraja aprila i apelovao je na Austrijance da poštuju propisane mere Vlade kao i socijalnu >> Pročitaj celu vest na sajtu B92 << distancu, kako bi se restrikcije što pre okončale.\nOn je takođe rekao da se Austrija drži bolje nego bilo koja druga zemlja u Evropi, kada je reč o koronavirusu. Istakao je da procenat građana koji su zaraženi vrlo nizak, samo 2,1 odsto, kao i da je broj pacijenata koji su se oporavili veći od broja novih slučajeva. Takođe, Austrija beleži pad broja ljudi koji se nalaze na intenzivnoj nezi - sada ih ima 254.\n"Naš cilj je da od 14. aprila male radnje, površine do 400 kvadrata, kao i prodavnice građevinskog i baštenskog materijala, ponovo otvore svoja vrata, ali uz neophodne mere predostrožnosti, kao što je obavezno nošenje maski, ograničenog broja kupaca i redovne dezinfekcije. Od 1. maja nam je cilj da sve radnje, tržni centri i frizeri mogu ponovo raditi. Gastronomija i hoteli će moći najranije da postepeno otvaraju od sredine maja, a odluku o tome donećemo krajem aprila", objasnio je Kurc.\nŠto se obrazovanja tiče naglasio je da će se matura i svi drugi završni ispiti održati pod posebnim merama, dok će škole do sredine maja ostati zatvorene, a odluka o daljem delovanju biće doneta krajem aprila. Univerziteti, kako je preneo, ovog semestra će isključivo održavati nastavu digitalno, dok će ispiti i istraživačke aktivnosti biti održane.\nKamatica.com: Austrija do početka maja otvara radnje i polako normalizuje stanje\nOVE ODGOVORE U AUSTRIJI SVI ŽELE DA ZNAJU Kada počinju raditi restorani, hoteli, trgovci\nAustrijski kancelar Sebastijan Kurc rekao je da je cilj njegove zemlje da se sve radnje otvore do početka maja.


FRIDOM HAUS: Srbija više ne spada u demokratske zemlje | Direkt.rs\nPočetna Politika FRIDOM HAUS: Srbija više ne spada u demokratske zemlje\nFRIDOM HAUS: Srbija više ne spada u demokratske zemlje\nSrbija je po prvi put od 2003. godine pala „ispod crte“ delimično konsolidovanih demokratija i sada se nalazi u kategoriji tranzicionih odnosno hibridnih režima, navodi se u najnovijem izveštaju organizacije Fridom haus (Freedom House).\nPrema toj međunarodnoj klasifikaciji, „hibridni režimi“ su demokratije koje ispunjavaju samo minimalne standarde za izbor nacionalnog vođstva.\n– (U takvim državama) demokratske institucije su krhke i postoje značajni izazovi u zaštiti političkih prava i građanskih sloboda, navodi se u metodologiji istraživanja.\nU analizi se navodi da se u Srbiji negativni pokazatelji u demokratskim reformama i metodama sprovođenja vlasti beleže „pet godina zaredom“.\nPromena na rang listi izazvano je povećanjem ocene u kategoriji „korupcije“ usled „kumulativnog povećanja korupcije na najvišem državnom nivou“ koja je uparena sa „nepostojanjem, u nekim slučajevima i uklanjanjem mera i institucija za borbu ili sprečavanje korupcije“.\n– Od dolaska na vlast 2012. godine, Srpska napredna stranka sistematski je ograničavala mogućnost opozicije da učestvuje u donošenju odluka. Od 2016. do 2018. godine, pred zakonodavce se šalju samo predlozi zakona koje su predložili prijateljski poslanici, a u 2019. godini razmatrala su se samo dva predloga koja su došla izvan sopstvenih redova pre glasanja. Da bi ograničio nadzor nad svojim sopstvenim predlozima SNS je isključio opoziciju iz skupštinskih odbora, a proces preplavljuje nevažnim amandmanima, navodi se u izveštaju.\nFridom hausa navodi da se u svim postsocijalističkim državama beleži pad demokratskih pokazatelja, odnosno da broj zemalja ocenjenih kao demokratije nikada nije bio niži od 1995, kada je prvi put objavljen ovakav izveštaj.\nNa Zapadnom Balkanu, jedino su Kosovo i Severna Makedonija po oceni Fridom hausa ostvarili napredak u odnosu na prošlogodišnji izveštaj, ali su i oni u grupi „hibridnih režima“.\nCrna Gora je, pored Srbije, jedina koja je po poslednjem merenju pala „ispod crte“, te se sada i ona nalazi među „hibridnim režimima“.\nIZVORFreedom house / Nova Ekonomija\nCrnogorskim policajcima uskraćeno pravo glasa\nFORMIRANA UDRUŽENA OPOZICIJA SRBIJE: Cilj je smena režima i izgradnja slobodnog društva


Kisić Tepavčević: Uz ovakav nastavak vakcinacije i pad broja zaraženih, svadbe moguće od juna - Društvo - Dnevni list Danas\nPočetna » Društvo » Kisić Tepavčević: Uz ovakav nastavak vakcinacije i pad broja zaraženih, svadbe moguće od juna\nMinistarka za rad, zapošljavanje, boračka i socijalna pitanja Darija Kisić Tepavčević izjavila je da „praktično od danas“ može da počne organizovanje kongresnih skupova i seminara sa manje od 100 ljudi.\nKisić Tepavčević je za RTS izjavila da će od narednog meseca, ukoliko se nastavi ovakavak trend vakcinacije i pada broja zaraženih, biti dozvoljeno i organizovanje svadbi i drugih proslava.\n„Isključivo zavisi od nas, i ukoliko se nastavi ovakav trend vakcinacije“, kazala je Kisić Tepavčević.\nPrema njenim rečima, kolektivni imunitet se dostiže kada je 65 do 70 odsto onih koji su otporni na virus, odnosno vakcinisanih, a „kada bi se vakcinisali svi oni koji to mogu, virus bi nestao“.\nDarija Kisić TepavčevićepidemijaKorona viruspandemijavakcinacijaBeograd\nDruštvo • 30.05.2021. 09:39\nKisić Tepavčević: U ustanovama socijalne zaštite jednocifren broj inficiranih koronom


29-02-2020 08:58 Ratni izveštaji Sirija / Irak Svet Planeta\nGradovi u Idlibu su pusti posle žestokih borbi (Foto: Jutjub)\n"Mi smo uz našu saveznicu, članicu NATO, nakon bezobzirnog i drskog napada na turska snage u Idlibu u kojem su poginula 33 vojnika", naveo je Pompeo u saopštenju, izražavajući saučešće turskoj vladi.\nRekao je da SAD najsnažnije osuđuju napad i da "režim sirijskog predsednika Asada, Rusija, Iran i Hezbolah moraju da obustave napade na Idlib".\nPompeo je ocenio da "njihove akcije direktno sprečavaju uspostavljanje primirja na severu Sirije".\n"SAD sarađuju sa Turskom i razmatraju opcije za pomoć toj zemlji u borbi protiv te agresije, dok pokušavamo da sprečimo dalju brutalnost Asadovog režima i Rusije i smanjjimo humanitarne posledice u Idlibu", naveo je Pompeo.\nPročitajte OVDE kako džihadisti muče zarobljenog sirijskog vojnika.


Brzina, alkohol i neustupanje prvenstva prolaza: Prouzrokovali četiri saobraćajne nezgode · gradski.online\nBrzina, alkohol i neustupanje prvenstva prolaza: Prouzrokovali četiri saobraćajne nezgode\nKIKINDA- Ni prvi junski vikend na ulicama i putevima Kikinde i pet opština Severnobaantskog okruga nije protekao bez saobraćajnih nezgoda.\nSedmoro osoba zadobilo je lakše povređeno, dok je jedna zadobila teške telesne povrede. Pričinjena materijalna šteta u četiri saobraćajne nezgode se procenjuje na oko 105.000 dinara.\nSaobraćajne nezgode su se dogodile zbog brzine, alkohola, neustupanja prvenstva prolaza i radnje vozilom. Zbog učinjenih saobraćajnih prekršaja, zahtevi za pokretanje prekršajnog postupka podneti su protiv 13 učesnika u saobraćaju i izdato je 70 prekršajnih naloga.\nIz saobraćaja je zbog upravljanja vozilom pod dejstvom alkohola isključeno šest vozača. Trojica su zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nOtkriveno je pet prekršaja nekorišćenja sigurnosnog pojasa, 51 prekršaj prekoračenja dozvoljene brzine kretanja vozila i 24 ostalih prekršaja.\nPrethodnoSlavlje na Vašarištu: “Žuti mravi” proslavili povratak na vojvođanski istok, to žele i “Poletu”\nSledećeGanuli je prijatelji, a najviše mala Jovana: Upoznala košarkaškog idola, srećna i Dajana Butulija


Lider i liderstvo - www.lobi-info.rs\nIvana S. 19. aprila 2017., 18:46 4.8k Views 1 Komentar\nLider i liderstvo u Srbiji\nDa li vam se čini da je to baš tako? Da li se osećate različitim i posebnim što radite u kompaniji u kojoj radite ( naravno pod uslovom da ste uopšte zaposleni)? Ili je ovo samo još jedna teorijski fino definisana tvrdnja bez praktične potkovanosti.\nKad već pominjem o čemu bih pisala, nije na odmet da podsetim da se liderstvo kao pojam prvo pojavilo u neekonomskim društvenim teorijama i po tim teorijma je lider „osoba koja, svojim rečima i/ili ličnim primerom, izrazito utiče na ponašanje, razmišljanje i/ili emocije značajnog broja ljudskih individua (sledbenika ili opšte populacije)“.\n– insistiranje na detaljima, na kratim rokovima, eliminisanju rizika i racionalnosti. Mali fokus na dugi rok, na ljudske vrednosti i strategije koje podrazumevaju rizik;\n– jak fokus na specijalizaciji, stavljanje posla iznad ljudi, sa minimalnim insistiranjem na integraciji i izjednačavanju, što dovodi do pravljenja klasa i grupa unutar tima a sve to vodi disfunkcionalnosti tima;\n– stavljanje kontrole i predviđanja u prvi plan, dok rast, osposobljavanje i inspiracija gube na značaju.\nPotrebno je da ispunjava date obaveze i obećanja, jer kako u suprotnom izgraditi poverenje ljudi. Verovatno je dosta teško, ali od lidera se očekuje da ne pravi razliku između ljudi na različitim nivoima u organizaciji, da je svima dostupan, da veruje ljudima i očekuje dobre namere sa njihove strane, da je timski igrač, da razume, da ne bude arogantan, da momente „žutih minuta“ koje ima svaki običan čovek pokazuje u što je moguće manjoj meri. Jako je važno da lider bude postojan prema preprekama, da pokaže snagu i istrajnost i da bude elastičan prema promenama.\nSve ovo me je još jednom podsetilo koliko je koncept lidera kao osobe koja postavlja tempo intrigantno i zanimljivo. „Postavljač tempa“ je osoba koja uglavnom trči pored atletičara na treningu – određujući njegov tempo. Dok se atletičari usklade i izvešte, on trči pored njih, pomerajući ih prema višim nivoima dostignuća podešavanjem koraka tako da bude izazovan a ipak dostižan.\nDakle, pravi lider nikada ne traži ništa od njegovih direktnih potčinjenih a da nije spreman da to i sam uradi. U stvari, on odlazi dalje od modelovanja ponašanja koje očekuje od svog tima. On istinski „postavlja korak“. Na mnogo načina, ovo definiše ono najviše u liderstvu. Pokretači tempa ne vode samo primerom, već i time što se nalaze pored i treniraju ostale.\nPrethodna objava Primećen pesretač na obilaznici Pupinovog mosta\nSledeća objava Naučna fantastika: Svemirski brod u Krnjači\n20. aprila 2013. at 10:32 Copy Link of a Comment\nIako su prve statistike takve da je tekst poduzi i zbog toga mozda manje citan, samo bih da jos jednom istaknem znacaj svega napisanog ( barem za mene licno), jer jako je vazno prepoznati ljude `pcele` i razlikovati ih od ljudi `muva` ..;-), samo jos toliko..


Sarajevo domaćin Balkan kampa - Prilika za mlade talentovane fudbalere iz cijelog svijeta\nCategory: Bosna i Hercegovina\nRD Sports Agency iz Sarajeva, u saradnji sa svojim poslovnim partnerom US Soccer Education, od 1. do 10. jula 2017. na pomoćnim terenima stadiona Koševo u Sarajevu, organizuje BALKAN KAMP. Ovaj fudbalski talent šou, kako su ga mnogi nazvali, namijenjen je fudbalerima koji žele da se profesionalno angažuju u timovima s područja Balkana. Kako ističu u agenciji, kamp je otvoren za sve mlade, perspektivne igrače iz domovine i dijaspore, te za sve strane fudbalere koji žele da se okušaju u balkanskim timovima.\nDolazak na kamp potvrdio je veliki broj trenera, skauta i menadžera iz regiona i, zasigurno, njihovom budnom oku neće promaći istinski talenti. BALKAN KAMP predstavlja dugoročnu poslovnu orijentaciju RD Sports Agency prema talentovanim igračima iz zemlje i dijaspore, učesnici će na njemu imati šansu da prođu kroz proces opće sportske i vrhunske nogometne edukacije. Sudionici kampa bit će skenirani formalnim parametrima kroz deset dana treninga i po metodama koje se primjenjuju u radu svih modernih fudbalskih klubova. Kamp će voditi iskusni nogometni treneri, a sam trening centar stadiona Koševo garantuje odlične uslove za održavanje ove sportske manifestacije. Inače, svi selektovani igrači bit će uključeni u bazu podataka ove agencije kako bi se kontinuirano pratio njihov razvoj kao igrača i sportaša, a najboljima će biti ponuđen angažman u nekom od profesionalnih timova s područja bivše Jugoslavije.\nZvanična prijava za učešće na kampu može se izvršiti na web stranici US Soccer Education http://ussoccereducation.com/.\nTagged under: Bosna, Fudbal, Sarajevo,\nMenu\t HOMEWORLDFRANCEBOSNIAIT ARTICLESlist all categories


RADNA TIJELA NSRS Darko Babalj na čelu Odbora za bezbjednost, za predstavke zadužen Draško Stanivuković - Opcija\nRADNA TIJELA NSRS Darko Babalj na čelu Odbora za bezbjednost, za predstavke zadužen Draško Stanivuković\n10-12-2018 Pocetna, Politika, Srpska\nNarodna skupština Republike Srpske konstituisala je nove sastave odbora, komisija i drugih parlamentarnih radnih tijela 10. saziva parlamenta Srpske. Predsjednik Komisije za izbor i imenovanje biće narodni poslanik Igor Žunić, a njegov zamjenik Davor Šešić, saopšteno je iz Narodne skupštine.\nPredsjednik Administrativne komisije biće poslanik Slavko Gligorić, a Odbora za ustavna pitanja Nedeljko Čubrilović.\nZakonodavni odbor vodiće Dušica Šolaja, Odbor za politički sistem, pravosuđe i upravu Dragan Čavić, Odbor za reviziju Tomica Stojanović, Odbor za privredu Maksim Skoko, a Odbor za finansije i budžet Željka Stojičić.\nPredsjednik Odbora za praćenje stanja u oblasti penzijsko-invalidskog osiguranja biće Milica Lovrić, Odbora za zaštitu životne sredine Ilija Tamindžija, a Odbora za evropske integracije i regionalnu saradnju Igor Crnadak.\nPrvi čovjek Odbora za bezbjednost biće poslanik Darko Babalj, Odbora za obrazovanje, nauku, kulturu i informisanje Gordana Tešanović, Odbora za predstavke, prijedloge i društveni nadzor Draško Stanivuković, a Odbora za zaštitu prava izbjeglica, raseljenih lica i povratnika Milan Švraka.\nOdbor jednakih mogućnosti predvodiće narodni poslanik Mijo Perkunić, Odbor za poljoprivredu, šumarstvo i vodoprivredu Obren Marković, Odbor za boračko-invalidsku zaštitu Marinko Dragišić, a Odbor za zdravstvo, rad i socijalnu politiku Duško Ivić.\nPredsjednik Odbora za pitanja djece, mladih i sporta biće Davor Šešić, Odbora za lokalnu samoupravu Srđan Todorović, a Odbora za trgovinu i turizam Goran Jerinić.\nPrvi čovjek Zajedničke komisije Narodne skupštine i Vijeća naroda, u ime parlamenta Srpske, biće Nedeljko Čubrilović, Etičkog odbora Ranka Perić-Romić, a Odbora za koordinaciju sa institucijama i organizacijama u vezi sa izgradnjom Memorijalnog centra “Gradina” i praćenjem usvajanja Deklaracije o genocidu NDH nad Srbima, Jevrejima i Romima tokom Drugog svjetskog rata, u parlamentima drugih država Dražen Vrhovac.\nRadno tijelo Narodne skupštine koje nadzire prikupljanje i raspodjelu sredstava Fonda solidarnosti za dijagnostiku i liječenje oboljenja, stanja i povrede djece u inostranstvu predvodiće narodni poslanik Nedeljko Glamočak.\n17 GODINA SE BORIO SA KANCEROM Ovo su manje poznate činjenice o Tomi Zdravkoviću\nSrbi trobojkom apeluju za spas svetinja\nDVIJE OSOBE PREMINULE 49 novozaraženih u Republici Srpskoj


SDP ponovio da ne podržava rebalans crnogorskog budžeta\nIz Socijaldemokratske partije ponovljeno je da neće podržati rebalans budžeta koji predviđa da crnogorski građani plaćaju struju koju je potrošila Centralno evropska aluminijumska kompanija u Kombinatu aluminijuma, kao i da Elektroprivreda mora platiti poreze i doprinose koje duguje državi.\n„SDP ni po koju cijenu neće dozvoliti da fakture za struju strane kompanije, koja je godinama preko KAP-a izvlačila novac iz ove zemlje, padnu na leđa poreskih obveznika.Ta ideja predstavlja enormno rasipništvo novca građana Crne Gore, koje ni mnogo bogatije zemlje ne bi izdržale“, saopšteno je iz Medijskog pula SDP-a.\nKako navode iz te partije, istrajaće u stavu da Elektropriveda mora platiti svaki cent poreza i doprinosa koje duguje državi.\n„Što se SDP-a tiče, to nije za pregovaranje sa bilo kojim političkim činiocem u Crnoj Gori, bez obzira na posljedice koje neizglasavanje rebalansa može da izazove. Svaki biznis je Crnoj Gori potreban samo ukoliko obezbjeđuje razvoj, ali ne i kada za posljedicu ima potpuno uništavanje javnih finansija“, zaključili su u SDP-u.\nU fokusu neslaganja dva dugogodišnja koaliciona partnera DPS-a i SDP-a je situacija u Kombinatu aluminijuma i rebalansa budžeta, kojim je predviđen 61 milion eura za izmirenje obaveza na relaciji KAP– Elektroprivreda i 102 miliona za dodatno zaduživanje po osnovu garancija.\nStav manjinskih partija koje participiraju u Vladi Crne Gore se još čeka, dok su sve opozicione partije kategorično protiv rebalansa budžeta.


Plenković:Lažna dilema o BiH po Dejtonu i BiH "svih građana"\nPlenković:Lažna dilema o BiH po Dejtonu i BiH „svih građana“\nTanjug 15. decembra 2020. 17:38\nZAGREB – Aneks 4 Dejtonskog sporazuma utvrđuje legitimnu zastupljenost tri konstitutivna naroda u institucijama Bosne i Hercegovine, što je bilo ključno za njegovo uspešno zaključivanje i ozbiljna je greška previđati i namerno ignorisati taj ključni deo dogovora“, izjavio je danas hravatski premijer Andrej Plenković.\nNa virtuelnoj konferenciji, koju je organizovala Hrvatska akademija nauka i umetnosti i Ministarstvo spoljnih i evropskih poslova, povodom 25. godišnjice od potpisivanja Dejtonskog mirovnog sporazuma,Plenković je upozorio da se danas, nudi „lažna dilema“ između BiH zasnovane na tom sporazumu i BiH „svih građana, iznad etničkih granica“.\nDejtonski sporazum više je od mirovnog sporazuma, rekao je Plenković, uz objašnjenje da je sporazumom označen kraj sukoba u BiH, alinjim su postavljeni preduslovi na kojima tri konstitutivna naroda mogu zajedno izgraditi suverenu i demokratsku državu.\n„Princip jednakosti tri naroda i princip jednakosti građana nisu suprotni jedan drugom“, rekao je on i dodao da insistiranje na ravnoravosti nije „nazadni nacionalizam“, nego „poštovanje ustava, rekao je hrvatski premijer, a preneo je zagrebački Jutarnji list.\nPlenković je dodao da ništa ne može opravdati praksu viđenu već tri puta, na izborima 2006, 2010. i 2018, da se preglasavanjem eliminiše politička predstavljenost Hrvata u BiH i upozorio da to ne pomaže koheziji države i normalnom funkcioniranju njenih institucija.\nPremijer je rekao i da danas postoji konsenzus da je Dejtonski sporazum dovršio rat u BiH, ali da se mišljenja razilaze oko njegove uspešnosti u ostvarivanju funkcionalne BiH.\nNaglasio je da je izmena sporazuma „otvorena za raspravu“, ali i da „sve promene moraju doći iznutra, od građana BiH, političkih stranaka i institucija“.\nDodao je da ova konferencija stiže u pravo vreme jer se Bosna i Hercegovina nalazi na raskršću.\nRekao je i da 1.000 kilometara duga granica sa BiH nije jedino što povezuje dve zemlje, već da Hrvatska želi usku saradnju sa BiH na brojnim projektima.\nOn je na ovoj konferenciji rekao i da su Hrvatska, BiH i Slovenija bile su žrtve politike Slobodana Miloševića, koji je, kako je rekao želeo da stvori „veliku Srbiju“, te skrenuo pažnju da je prvi hrvatski predsednik Franjo Tuđman imao aktivnu ulogu u postizanju Dejtonskog sporazuma.


Ređina de Dominićis: Potrebno više ulagati u decu | N1 Srbija\nReđina de Dominićis: Potrebno više ulagati u decu\n19.11.2019. |20.50 |\nDirektorka UNICEF za Srbiju Ređina de Dominićis rekla je u Danu uživo da je njena poruka uoči Dana deteta "da je potrebno više ulagati u decu". "Time se ulaže u ljudski razvoj. Vrlo često vlade razmišljaju o ekonomskom rastu, ali održivi razvoj dolazi samo ako ulažete u decu i mlade koji će činiti stub svakog demokratskog i održivog ekonomskog rasta", kaže ona.\nKako je rekla gošća Dana uživo, UNICEF radi na nizu reformi, kao podrška državi, uglavnom u sektorima obrazovanja, zdravlja i zaštite dece i učešća i osnaživanja mladih.\n"Pratimo nacionalne prioritete. Ustanovili smo da postoje dve grupe dece koje su najugroženije - od novorođenčadi do šest godina, a druga grupa su adolescenti i mladi. Njima nedostaju kvalitetne usluge i možda neka reakcija na nove izazove koji se javljaju. Naš glavni partner je Vlada, ali radimo i sa civilnim sektorom, privatnim sektorom, kako bi ubrzali rešenje za decu", kaže ona.\nKako kaže, njena poruka uoči Dana deteta je "da je potrebno više ulagati u decu".\n"Time se ulaže u ljudski razvoj. Vrlo često vlade razmišljaju o ekonomskom rastu, ali održivi razvoj dolazi samo ako ulažete u decu i mlade koji će činiti stub svakog demokratskog i održivog ekonomskog rasta", kaže ona.\nKaže da je njena želja, ako razmišljamo o Srbiji, da deca ostanu visoko na listi prioriteta u politici.\n"Deca u Srbiji čine samo 17 odsto ukupnog broja stanovnika, taj broj nažalost opada. Postoji potreba da se obezbedi reakcija da se ta deca i mladi zadrže", kaže ona, ističući da je jedan od problema dece u Srbiji siromaštvo.\nKako je rekla, pitanje koje je bitno kod mladih je da školski sistem nije dovoljno opremljen da odgovori na potrebe tržišta rada za veštine 21. veka.\n"To je svuda veliki izazov, nije jedinstveno za Srbiju", kaže.\nKaže da je Srbija ratifikovala Konvenciju o pravima deteta.\n"Mislim da se može pohvaliti veoma dobrim sistemom monitoringa, tu su i indikatori i učešće civilnog sektora", kaže ona.\nGovoreći o rešavanju problema nasilja, rekla je da je najvažnija reč - prevencija.\n"Pre svega treba rano krenuti, disciplinovati decu u porodičnom okruženju bez nasilja. Roditelji imaju ključnu ulogu kao odrasli koji su prvi uzori za svoje dete", kaže.\nIstiče da treba učiti decu da rešavaju probleme medijacijom umesto sukobima.\n"Dobra prevencija treba da postoji. Mediji takođe imaju važnu ulogu. Često kao roditelji zaboravljamo da deca više uče gledajući, nego slušajuči nas. Da budemo uzori svi među nama, to je izuzetno važno za prevenciju nasilja", kaže ona.\nNaglašava da je potrebno stvoriti okruženje koje će štititi dete u najranijim godinama.\nGovoreći o dobrotvornom koncertu koji je u Beogradu organizovao UNICEF, kaže da su svi bili oduševljeni energijom na tom događaju.\n"Želim da iskoristim ovu priliku da se zahvalim svima koji su prisustvovali, izvođačima... Svi su shvatili da se deca tiču svih, svaki mali doprinos vredi u tom zajedničkom poduhvatu", rekla je Ređina de Dominićis.\nReđina de Dominićis unicef deca Svetski dan deteta predškolske ustanove obrazovanje\nDete sedam puta opisivalo uznemiravanje, prijava ipak odbačena - ko je zakazao 21.11.2019.\nJovičić: Deca ne prate medije, žele pozitivne teme o vršnjacima 20.11.2019.


U okviru nove CSR strategije Evopska komisija objavila partnere za projekte u oblasti ljudskih prava\nGeneralni direktorat Evropske Komisije za privredu i industriju (The European Commission’s Directorate-General for Enterprise and Industry) je objavio imena organizacija koja će implementirati nove evropske projekte za biznis i ljudska prava.\nInstitut za ljudska prava i biznis u saradnji sa Shift-om, nezavisnim neprofitabilnim centrom specijalizovanim u ovoj oblasti, radiće na razvoju sektorskih vodiča za primenu društvene odgovornosti u oblasti poštovanja ljudskih prava.\nOčekuje se da će Evropska komisija konačnu odluku u februaru o izboru tri sektora za koja će razvijati vodiči. Izbor će se obaviti na osnovu objektivnog kriterijuma koji se može pogledati ovde. Svi zainteresovani su u mogućnosti da daju svoje predloge za izbor sektora, sa objašnjenjem na koji način su zadovoljeni postavljeni kriterijumi, do 29. januara 2012. godine putem sledećeg linka\n’’Bernard Brunhes International’’ i ’’Global CSR’’, uz podršku UEAPME (Evropska asocijacija zanatlija i malih i srednjih privrednih društava) će raditi na povećanju kapaciteta malih i srednjih privrednih društava u oblasti ljudskih prava. Oni su zaduženi da urade analizu rizika koja se odnose na ljudska prava za MSP sektor, da predstave primere dobre prakse i razviju praktičan vodič o ljudskim pravima za mala preduzeća.\nKomisija je identifikovala ove dve inicijative kao prioritetne za daljnu promociju društvene odgovornosti, u skladu sa objavljivanjem nove CSR strategije, a u cilju promovisanja implementacije UN Principa o biznisu i ljudskim pravima. Obe inicijative će trajati 12 meseci, do kraja 2012 godine.


Policija nabavlja puške uz saglasnost nadležnih institucija BiH (VIDEO)\n14/02/2018 | 18:45 ⇒ 15/02/2018 | 08:49 | Izvor: RTRS\nMinistarstvo unutrašnjih poslova dobilo je saglasnost svih nadležnih institucija na nivou BiH za nabavku naoružanja, poručio je ministar Dragan Lukač.\nDan Republike-parada (arhiv)Foto: RTRS\nOružje, vrijednosti 960.000 dolara, biće nabavljeno od proizvođača Zastava u skladu sa planom i programom rada MUP-a.\nPredsjedavajući Savjeta ministara Denis Zvizdić tvrdi da nije obaviješten o nabavci oružja i da će o tome tražiti informaciju nadležnih.\nPredsjednik Srpske Milorad Dodik i danas poručuje da sve je urađeno legitimno i da nije riječ ni o kakvoj militarizaciji.\nMUP-u Srpske će u martu biti isporučeno 2.500 automatskih pušaka i dugih cijevi i nijedna puška neće biti prekobrojna, poručuje Lukač. Pripadnici policije, kaže, imaju zakonsko pravo na to. Do sada je korišćen jedan broj pušaka iz proteklog rata, neadekvatnih za policijsku namjenu. Tome svjedoči i teroristički napad u Zvorniku od prije tri godine- policajac Dragan Đurić, braneći svoj život koristio je pištolj star 30 godina, koji je prilikom pucanja zakazao.\n- Nikada više nećemo dozvoliti da pripadnici MUP-a, naši policajci koji treba da štite i svoj život i živote svojih kolega i građana, ne mogu adekvatno da se odbrane i svoja ovlaštenja sprovedu u skladu sa zakonskim propisima - kaže Lukač.\nPredsjednik Republike kaže da je to dokaz da policija Srpske djeluje u specifičnim okolnostima, gdje je izraženo okupljanje islamskog fanatizma, zbog čega mora imati adekvatnu opremu. Dodik ističe da je 2.500 pušaka nabavljeno putem tendera i da ima odobrenje organa BiH.\nPredsjednik Srpske je podsjetio ja Međunarodna zajednica čak 20 godina nije dozvolila obnovu i opremanje Policije, zbog čega je jednu dugu cijev dužilo 10 pripadnika.\n- Policija Republike Srpske, kao zakonit i ustavan organ Republike Srpske, ima pravo da bude opremljena kao što je opremljena policija Hrvatske, Njemačke i bilo koja druga policija. Ništa izvan takvih standarda nismo radili, sve je legalno i legitimno, a spekulacije ostaju spekulantima i to ne možete umanjiti - kategoričan je predsjednik.\nIako nabavka oružja za MUP Srpske ima odobrenje bh. institucija, predsjedavajući Savjeta ministara Denis Zvizdić tvrdi da ne zna za to, zbog čega najavljuje da će tražiti informaciju da li je to u skladu sa standardima naoružavanja i nabavci oružja za BiH.\n- Nisam znao za tokove nabavljanje tog oružja, takva stvar nije bila na Savjetu ministara, niti je Savjet ministara kao institucija o tome odlučivao. Mislim da je u BiH svaka nabavka oružja, pogotovo u količinama u kojima sada to radi MUP Republike Srpske, nešto što zabrinjava sve građane. Imajući u vidu našu prošlost, zaista treba na najadekvatniji način obrazložiti razloge nabavljanja tako velike količine automatskih pušaka i dugih cijevi - kaže Zvizdić.\nKao što je legitimno pravo MUP-a da nabavlja opremu, legitimno je i da se obučava za Ustavom predviđeni posao, poručuju iz Srpske. Ministar Lukač istakao je da niko do ruskih specijalaca ili operativaca neće učestvovati u obuci specijalnih jedinica, niti bilo kojih drugih pripadnika MUP-a. Policija je, kaže, i do sada radila obuku svojih pripadnika uglavnom sa američkim specijalnim jedinicama.


source.ba | Vučić: Protesti zbog cijene goriva politički organizovani\nPredsjednik Srbije Aleksandar Vučić izjavio je danas da su protesti širom zemlje zbog visoke cijene goriva politički organizovani.\nProtest u Beogradu: Građani Srbije su taoci Vučića\nSve glasniji protesti protiv Vučića i poziv da se povuče: Vučić mora podnijeti ostavku!\n"Ti protesti su izgledali tako što tri vozača blokiraju automobilima saobraćaj, pa 20.000 ljudi ne može da prođe, a onda oni prikažu kao da su svi ti ljudi protestovali", rekao je Vučić novinarima u Beogradu.\nVučić je ocijenio da je riječ o politički organizovanom protestu, jer svi ljudi koji su onemogućeni da prođu nisu bili u protestu već su psovali, ali su bili i trpeljivi.\nOn je rekao da Vlada Srbije radi na problemu cijene derivata, te ukazao da je u Srbiji, uz Bugarsku, najmanja cijena hljeba u regionu, a najniža je i cijena struje u Evropi, koja iznosi 6,64 evrcoenta po kilovat satu.\n"O gorivu nam govore oni koji su prodali Naftnu industriju Srbije i iscrpeli naša nalazišta", rekao je Vučić.\nOn je istakao da svako ima pravo da protestuje, ali u skladu sa zakonom, poručivši da u Srbiji ne postoji haos, kako to neki tvrde, prenose beogradski mediji.\nVučić je rekao da se u Srbiji na silu neće dolaziti na vlast i da tako misle samo pojedini političari i tajkuni, jer ne mogu narodnom voljom da dođu na vlast.\n"Ponestaje im novca. A mnogo su opljačkali Srbiju, i /Dragan/ Đilas, i /Vuk/ Jeremić, i /Saša/ Janković, i /Miroslav/ Mišković...Zato i pričaju kako smo najgori u regionu i navode primer cene bezina", rekao je Vučić.\nTagovi: SrbijaAleksandar VucicGorivoProtesti


Šef škaljarskog klana ostaje u zatvoru - KRIK\nObjavio/la KRIK.rs 03/09/2019\nJovan Vukotić, koga su bezbednosne službe označile kao vođu škaljarskog klana, ostaće u zatvoru jer je odbijena žalba njegove advokatice na odluku da se Vukotiću ne dozvoli uslovni otpust, odnosno puštanje na slobodu nakon odslužene dve trećine zatvorske kazne, saopšteno je danas iz Višeg suda u Beogradu. Vukotić služi kaznu od jedne godine i tri meseca zbog koriščenja lažnog pasoša.\nVukotićeva advokatica tražila je da se Vukotić pusti na slobodu pošto je odslužio dve trećine zatvorske kazne. Nakon što je Drugi osnovni sud u Beogradu odbio njen zahtev, žalila se Višem sudu, ali je veće ovog suda, međutim, takođe odlučilo da nema osnova za uslovni otpust Vukotića.\nVukotić u zatvoru služi petnaestomesečnu kaznu na koju je osuđen zbog korišćenja lažnog pasoša u februaru ove godine. U Srbiji mu se sudilo pošto je proteran iz Turske, gde je uhapšen u septembru 2018. godine po poternici koju su za njim raspisali grčki organi zbog sumnje da je učestvovao u švercu 135 kilograma kokaina. Grčki organi zatražili su od srpskog Tužilaštva za organizovani kriminal da preuzme istragu protiv Vukotića, ali tužilaštvo o tome još nije odlučilo.\nCrna Gora traži da im se vođa škaljarskog klana, grupe koja je uključena u međunarodni šverc kokaina, izruči jer tamošnje tužilaštvo protiv njega vodi istragu zbog sumnje da je učestvovao u pokušajima ubistva osoba bliskih suprotnom, kavačkom klanu. Ova dva klana u sukobu su od 2014. godine kada je u Valensiji nestalo više od 200 kilograma kokaina koji je navodno pripadao kavačkoj grupi. Sve druge kriminalne grupe priklonile su se jednoj od zaraćenih strana, a u međusobnim obračunima ubijeno je desetine osoba.\nDosije u Crnoj Gori\nVukotić je u Crnoj Gori osumnjičen da je u maju 2016. godine svojim „audijem“ preprečio put kolima i pucao u Tamaru Zvicer, suprugu jednog od vođa kavačkog klana. U tom trenutku sa njim se u kolima nalazio i njegov otac Veselin Vukotić.\nSumnja se i da je dva meseca ranije pokušao da ubije dvojicu članova kavačkog klana – Vojina Stupara i Miloša Radonjića. Vukotić je, kako je navela crnogorska policija, sa dva člana svoje grupe automobilom presekao put Radonjiću i Stuparu koji su takođe bili u kolima, a potom u pravcu Radonjića pucao više puta iz „škorpiona“.\nVukotić je u Crnoj Gori pod istragom i zbog utaje poreza i o tome je ispitan u Srbiji kada se branio ćutanjem.\nOn je 2002. godine osuđen na godinu dana zatvora zbog pomaganja pri pokušaju ubistva. Sudilo mu se i zbog pucnjave u diskoteci „Madam Koko“ 2012. godine u Tivtu, ali je u tom slučaju oslobođen optužbi.\nNjegov otac Veselin ubijen je u aprilu ove godine ispred svoje kuće u Kotoru, a veruje se da je bio žrtva obračuna dva kotorska klana.\nViše o Jovanu Vukotiću pročitajte ovde


Cink dobar za imunitet - Venovin\nCink je esencijalni mineral koji je čoveku potreban svakodnevno kako bi sačuvale njegovo zdravlje. Iako je cink potreban u malim količinama, nedostatak cinka može da izazove ozbiljne i neprijatne nuspojave – kao što su gubitak kose, probleme sa čulom ukusa i mirisa ili loše zarastanje rana. Cink je mineral koji se u organizmu nalazi u količini od svega 2-3g, ali je neophodan za normalno funkcionisanje organizma. Neophodan je za rast i razvoj, za funkcionisanje imunog sistema, pomaže u bržem zarastanju rana, smanjuje rezistenciju na insulin, sprečava uvećanje prostate, utiče na stvaranje spermatozoida, koristi se u tretmanu impotencije i steriliteta, utiče na stvaranje testosterona, vraća mentalnu svežinu, za otklanjanje belih pega na noktima, kod akni, kod gubitka osećaja ukusa. Cink se koristi u prevenciji prehlada i gripa ili kod hroničnih infekcija, jer podstiče imuni sistem i ima antioksidativnu ulogu.\nUkoliko želite da naručite prirodan preparat Venovin kliknite OVDE.\nBy venovin|2020-05-21T11:52:46+02:0021/05/2020|minerali, zdravlje|0 Comments


Madlenianum deli besplatne ulaznice zdravstvenim radnicima\nTanjug 3. januara 2021. 13:39\nBEOGRAD – Pozorište Opera i tetar Madlenianum u Zemunu podeliće besplatne ulaznice za zdravstvene radnike, za svoje monodrame sa januarskog repertoara – “Ispovest Dmitrija Karamazova” Nebojše Dugalića i “Na Drini ćuprija“ Tihomira Tike Stanića.\nDok se ne smiri situacija sa pandemijom, predstave se u ovom pozorištu igraju samo vikendom od 19 časova, i tako će spomenuti projekti biti na programu – 17. januara (“Dmitrij Karamazov”) i 23. januara (“Na Drini Ćuprija”).\nKako navode iz direkcije teatra, niko ne sme da zaboravi na heroje koji su stalno na prvoj liniji odbrane od korone, na hrabre i neumorne zdravstvene radnike, koje žele da nagrade gratis ulaznicama za aktuelne predstave.\nDovoljno je da se lekari i drugi zdravstveni radnici jave na mail admin@madlenianum.rs da bi im uprava Madlenianuma obezbedila mesta, a na dan predstave od 17 časova i uz njihovu ID karticu, dobiće ulaznice na blagajni u Zemunu.\nUz jednu ID karticu poklanjaju iz ovog pozorišta dve ulaznice, a blagajna teatra radi svaki dan osim ponedeljka, od 12 do 20h, a vikendom od 10 do 20 sati, osim kada je praznik.\nReakcije u SAD o „Dari iz Jasenovca“: Retka slika holokausta\nIzložba „Prostori intimnog“ 28. januara u Somboru


Nissan doživeo pad dobiti u drugom kvartalu od 29% - Auto Republika\nNissan Motor je zabeležio dobitak u drugom kalendarskom, ali prvom fiskalnom kvartalu ove godine, koji je za 29% niži od onog ostvarenog u istom periodu prošle godine. Naime, japanske kompanije koriste period 1. april – 31. mart za potrebe finansijskog izveštavanja.\nPrihodi kompanije su pali za 1,6%, dok je prodaja pala za 3% na 1,31 milion isporučenih automobila. Ovakav razvoj događaja se javio kao posledica rasta cena sirovina, ali i nepovoljnih kurseva razmene stranih valuta.\nPad prodaje se desio na tržištima Severne Amerike i Evrope, dok je rast zabeležen u Kini, Južnoj Americi i na Srednjem istoku.\nKompanija je takođe pogođena negativnim uticajem pada prodaje u Amerci, od 9,5% na ukupno isporučenih 365.000 komada. Nissan je izjavio da nastavlja da radi na normalizaciji prodaje u Americi, tako što će dostaviti prodajnim salonima dovoljan broj vozila. U narednom periodu, novi Infiniti QX50 i Kicks će unaprediti ponudu, zajedno uz model Altima, čija prodaja kreće na jesen.\nNissanova kvartalna prodaja na evropskom tržištu, uključujući Rusiju, je iznosila 162.000 primeraka, što je pad od 12,7%. Međutim, ukoliko se iz analize isključi Rusija, onda se pad prodaje meri sa 14,4%, odnosno plasirano je 139.000 vozila, što je dovoljno za tržišno učešće od 2,9%. Nissan je označio britansko tržište kao glavni razlog za lošije prodajne rezultate. Na Ostrvu je Nissan veoma uticajan, i fokusiran na smanjenje obima flotne prodaje, odnosno prodaje flotnim operaterima.\nU matičnom Japanu, Nissan je prodao za 0,8% manje vozila, odnosno u naturalnom pokazatelju, 130.000 primeraka. Pošto je generalno na ovom tržištu došlo do slabljenja prodajnih rezultata na nivou cele industrije za 1%, Nissanovo tržišno učešće je ostalo stabilno na nivou od 10,9%.\nSada nešto vedrije cifre sa ostalih tržišta. Prvo Kina, gde je prodaja uvećana za 6,9% na 336.000 isporučenih četvorotočkaša, što je dovoljno za tržišno učešće od 5,0% (+0,3). Jaka tražnja za sledećim modelima je dovela do rasta: Kicks, X-Trail, Teana i Navara. Pored toga, modeli marke Venuc su takođe zabeležili rast, posebno D60.\nNa drugim tržištima, uključujući Aziju i Okeaniju, Južnu Ameriku, Srednji istok i Afriku, prodaja Nissana je porasla za 6,6% na 200.000 primeraka.\nJoji Tagava, potpredsednik korporacje je izjavio: “Naši kvartalni rezultati nisu bili dobri jer smo se suočili sa brojnim izazovima, uključujući pad prodaje u Evropi i Severnoj Americi, rast cena sirovina i nepovoljne kursne razlike.”\nAko bi iz analize isključili faktore na koje Nissan nije imao uticaja, rezultati bi bili identični onima iz prethodnog perioda, kažu u kompaniji.\nBilo kako bilo, na nivou cele godine, Nissan neće menjati svoje prognoze koje predviđaju rast od 7,5%.\ntags: Financial results Joji Tagawa nissan Nissan by markets\nprevious Lane na održavanje kamiona u Rusiji, utrošeno 7,4 milijardi dolara\nnext Škoda Octavia se u Evropi može kupiti sa pločom “Made in Russia”


Vlada FBiH: Za zatvaranje kolektivnih centara 145 hiljada KM – RTV BPK\nVlada FBiH: Za zatvaranje kolektivnih centara 145 hiljada KM\nFederalna vlada odobrila je izdvajanje iz Budžeta Federacije BiH za 2018. godinu 145.000 KM za sufinansiranje Projekta CEB II – Zatvaranje kolektivnih centara i alternativnih smještaja pružanjem javnih stambenih rješenja za I i II kvartal 2018. godine.\nOva sredstva će biti isplaćena s pozicije izdataka za kupovinu dionica privatnih preduzeća i učešće u zajedničkim ulaganjima.\nProjekt “CEB II – Zatvaranje kolektivnih centara i alternativnih smještaja pružanjem javnih stambenih rješenja” ukupno je vrijedan 79,80 miliona KM, od čega su kreditna sredstva 79,23 miliona KM, a budžetska 0,57 miliona KM.\nVlada FBiH je na današnjoj sjednici za sufinansiranje projekta ruralnog razvoja odobrila izdvajanje sredstava iz Budžeta Federacije BiH u ukupnom iznosu od 724,140 KM. Za Razvoj ruralnog poduzetništva za I i II kvartal 2018., izdvojeno je 486.500 KM, dok je za sufinansiranje Projekta razvoj ruralne konkurentnosti izdvojeno 237.640 KM.\nZa realizaciju ovih odluka zadužena su federalna ministarstva finansija i poljoprivrede, vodoprivrede i šumarstva.


26.08.2014. - Ruski Tander Magnit zainteresovan za veći uvoz iz Srbije\nŽeljko Sertić, predsednik PKS razgovarao sa menadžmentom najvećeg ruskog trgovinskog maloprodajnog lanca o mogućnostima plasmana proizvoda iz Srbije. Kompanija ima 8.500 prodajnih objekata u svim regionima evropskog dela Rusije, među kojima i 170 hipermarketa, a zapošljava 220.000 radnika\nPredsednik Privredne komore Srbije Željko Sertić razgovarao je u Krasnodaru sa menadžmentom najvećeg ruskog trgovinskog maloprodajnog lanca Tander – Magnit o mogućnostima plasmana proizvoda iz Srbije.\nSertić je predao spiskove srpskih izvoznika koji imaju potencijal da plasiraju prehrambene proizvode direktno Tander – Magnitu i tako delimično odgovore na povećane ruske zahteve za uvozom hrane, nakon uvođenja embarga zemljama EU. Privredna komora Srbije pruža punu podršku kvalitetnom nastupu i plasmanu srpskih proizvoda u Rusku Federaciju. Svi eventualni problemi biće registrovani i rešavani, kako bi srpski privrednici na najbolji način iskoristili šanse koje pruža veliko i zahtevno rusko tržište. U Privrednoj komori Srbije počeo je da radi i Koordinacioni centar za podršku izvoznicima u Rusiju, rekao je predsednik Privredne komore Srbije Željko Sertić.\nKomercijalna direktorka Tander – Magnita Marina Ivanovna zahvalila je na informacijama o srpskim proizvođačima prehrambenih proizvoda, potencijalnim partnerima tog trgovinskog lanca. Očekujemo novi kvalitet saradnje i povećanje plasmana srpskih proizvoda u ovoj godini, poručila je Ivanovna.\nDirektor uvoza kategorije svežeg voća i povrća Konstantin Iljin podsetio je da je Tander Magnit u toku sezone 2013/2014 iz Srbije uvezao 200.000 tona voća i povrća vrednog 87 miliona evra. Direktor uvoza proizvoda neprehrambenog sektora Roman Satarov rekao je da je u proteklom periodu povećan uvoz neprehrambene robe, najviše veša visokog kvaliteta i da se očekuje povećanje uvoza tih proizvoda.\nKako je dogovoreno na sastanku, menadžment Tander Magnita dostaviće Privrednoj komori Srbije spisak kategorija proizvoda koji bi mogli da nađu mesto na rafovima tog najvećeg ruskog trgovca. Na sastanku je bilo reči i o mogućnostima da se pojednostave procedure, smanje transportni troškovi i ubrza prevoz robe Dunavom.\nTander – Magnit ima 8.500 prodajnih objekata u svim regionima evropskog dela Rusije, među kojima i 170 hipermarketa. Kompanija zapošljava 220.000 radnika, a raspolaže sa više od 5.000 kamiona za transport robe.


Našavši se u Republici Tuvi na jugu Sibira lako možete poverovati da ste u svakom pogledu u nekoj drugoj zemlji, a ne u...\nIako je zbog plaže, sunca i mora, većini leto omiljeno doba za odmor, postoje i turisti koji obožavaju zimu i sneg i sve...\nDrevna zemlja Jugra, u kojoj se nalazi grad Hanti-Mansijsk, čuva tragove života praistorijskih ljudi i pećine izumrlih životinja. Ali u novije vreme ovde...\nKrajem jula Srbiju su „okupirali“ geografi iz Rusije. Do sredine avgusta učesnici Sedmog međunarodnog ekološko-geografskog kampa Ruskog geografskog društva izučavaće prirodna bogatstva bratske...\nRusija ima 67 pomorskih luka na 12 mora, od Crnog i Baltičkog mora do Tihog i Severnog ledenog okeana. U prometu najvažnijih među...\nU Moskvi je sve naj-naj. Gde god se okrenete, okružuju vas najskuplji hoteli, najluksuzniji restorani, najlepši hram, najveća tvrđava, najposećeniji muzej, najzanimljiviji park...\nRaznobojna jezera u Rusiji: Stvorena čarobnom kičicom nepoznatih umetnika\nOva ružičasta, žuta i bela jezera izgledaju nadrealno. Ali nisu ih obojili ljudi.\nŽivopisna Rusija: Pet gradova sa izraženim nacionalnim koloritom\nBudistički hramovi, drevna utvrđenja i grad u kome se ne prodaje alkohol, sve se to nalazi u Rusiji.\nU vozovima koji saobraćaju s kraja na kraj Rusije možete saznati mnogo toga o najvećoj zemlji na svetu i njenim stanovnicima. I nećete...\nTokom polarnog dana meštani lepe na prozore foliju, a na temperaturi +12 stepeni mažu se zaštitnom kremom od sunca i skrivaju mačke od...\nRaskošni Jusupovski dvorac: Ovako izgleda unutrašnjost jednog od najlepših zdanja Sankt Peterburga\nNedavno je završena restauracija jedne od najbogatije ukrašenih palata u Rusiji. Pogledajte dvorac porodice koja po aristokratiji ni malo nije zaostajala za carskom...\nOvako izgleda Rusija iz perspektive ptičjeg leta\nProjekat je trajao preko 15 godina i obuhvatio 72 regiona prelepe ruske zemlje.\nPetanaest neverovatnih prizora Čukotke\nFotografi Oleg Zotov i Ida Ručina bili su u ekspediciji na Čukotki, u kraju gde živi narod Čukče, u carstvu irvasa, kitova i...\nNajatraktivnije zone za fotografisanje u Rusiji: Samo za istinske ljubitelje ekstremnih avantura\nVeć sama činjenica da ste se našli na nekoj od ovih lokacija predstavlja svojevrsnu avanturu. Neke od njih ravne su pretnji\nOvo mesto je zaista fenomenalno: tirkizna jezera, visoki kanjoni, drevne naseobine, fantastični planinski pejzaži, vodopadi, izvanredan č\n„Zemlja gradovaˮ sa proizvodima od bronze, kameni lavirinti i hramovi, najstarije kočije i megalitske grobnice... Ovo je spisak najimpresivnijih praistorijskih nalazišta u Rusiji....\nFotografski projekat „Rusija: Let kroz vekoveˮ prikazuje najrazličitije predele Rusije, otkriva autentičnost njenih


PSG: Vlada da hitno saopšti kakve će sve sankcije uvesti Belorusiji - Politika - Dnevni list Danas\nPočetna » Politika » PSG: Vlada da hitno saopšti kakve će sve sankcije uvesti Belorusiji\nPokret slobodnih građana (PSG) zatražio je od Vlade Srbije da „hitno“ obavesti javnost kakve će sve sankcije uvesti Belorusiji, nakon što se od Evropske unije saznalo da se Srbija pridružila restriktivnim merama toj državi koje je Evropska unija usvojila 4. juna.\n„PSG smatra da bi Vlada Srbije hitno trebala da ispuni obaveze koje je preuzela i obavesti javnost o tome kakve će konkretne sankcije uvesti Belorusiji. Pohvalan je korak ka usklađivanju spoljne politike Srbije sa EU u odnosu prema diktatorskom režimu u Belorusiji, koji je do sada redovno izostajao, a za šta je Srbija trpela kritike od svih evropskih zvaničnika“, navodi se u saopštenju.\nOni su zatražili i da se prestane sa održavanjem zajedničkih vojnih vežbi Vojske Srbije sa beloruskom armijom i ocenili da da one donose „mnogo više štete nego bilo kakve koristi“.\nEU je uvela restriktivne mere prema Belorusiji 4. juna, a one se odnose na zabranu preleta vazdušnog prostora i pristupa evropskim aerodromima za beloruske aviokompanije.\nOva odluka je odgovor na prinudno spuštanje putničkog aviona na aerodrom u Minsku i hapšenje dvoje putnika Romana Protaševiča i Sofije Sapege.\nBelorusijaPokret slobodnih građanaPSGSankcijeBeograd\nJedno reagovanje na “PSG: Vlada da hitno saopšti kakve će sve sankcije uvesti Belorusiji”\n22. juna 2021. u 10.48\nU okviru sankcija zabranice ce se da clanovi PSG-a posecuju Belorusiju, to ce ih najvise pogoditi.


Sajam zapošljavanja: Najveće interesovanje za IT poslove i trgovinu Sajam zapošljavanja: Najveće interesovanje za IT poslove i trgovinu – Personal magazin\nČetvrti regionalni online sajam zapošljavanja i obrazovanja, Virtualni dan karijera i znanja, za prva dva dana posetilo je preko 45.000 ljudi koji su najveće interesovanje pokazali za poslove proizvodnje, prodaje i poslove u oblasti informacionih tehnologija.\nZa razliku od prethodnih godina, poslodavci su na ovogodišnjem sajmu ponudili i veliki broj praksi koje kandidatima omogućuju da dođu do toliko traženog radnog iskustva i preporuke. Primera radi kompanija Ernst&Young nudi prakse u IT odeljenju, u odeljenju ljudskih resursa, marketingu i finansijama, dok prakse nude i kompanije poput Philip Morris International, Japan Tobacco International i Telenor Srbija.\nSajam, koji će trajati sve do 23. oktobra na adresi www.dankarijera.com, omogućava posetiocima da razgovaraju sa poslodavcima putem chat aplikacije te tako svi mogu da saznaju nešto više o poslu u kompanijama koje ih interesuju. Kako će na chat-u posetioce uglavnom dočekati HR stručnjaci koji obavljaju i proces selekcije kandidata u kompanijama u kojima rade, ovo je idealna prilika da svi koji traže posao iz prve ruke saznaju koja pitanja mogu očekivati tokom razgovora za posao, kako da se najbolje pripreme ili da sastave radnu biografiju kako bi bili pozvani na intervju.\nSajam zapošljavanja: Najveće interesovanje za IT poslove i trgovinu was last modified: October 19th, 2013 by Redakcija\ndankarijera.comIT posaoPosaorazvoj karijeresajam zapošljavanjatrgovinazaposlenje


Igraj u Mozzartu, gledaj FEST i pomozi deci - alo.rs\nVELIKA HUMANITARNA AKCIJA ZA POMOĆ PORODILIŠTU U VIŠEGRADSKOJ Igraj u Mozzartu, gledaj FEST i pomozi deci\nAUTOR: Alo.rs/I. S. DATUM I VREME: 27.02.2020. 13:50\nSvi možemo da budemo od koristi.\nMozzart FEST, Foto: Mozzartbet\nUz Mozzart tiket ostvaruješ 50% popusta na FEST filmove u Kombank dvorani i pomažeš kupovinu inkubatora za porodilište Kompanija Mozzart nastavlja da pomaže dečjim bolnicama i porodilištima u Srbiji! Ovaj put im je partner u prikupljanju sredstava za kupovinu inkubatora za porodilište u Višegradskoj jedan od glavnih kulturnih događaja u prestonici – FEST.\nOvo je prva donatorska aktivnost u velikoj akciji opremanja srpskih porodilišta koju kompanija Mozzart realizuje u saradnji sa Ministarstvom zdravlja. Do kraja godine kompanija Mozzart, sa partnerima, doniraće dvanaest inkubatora u dvanaest porodilišta koje u skladu sa prioritetima i potrebama odredi resorna državna institucija.\nU okviru akcije Igraj u Mozzartu, gledaj FEST i pomozi deci, svi ljubitelji FESTa i sedme umetnosti uz Mozzart tiket, koji će pokazati na blagajni Kombank dvorane ostvariće popust od 50% na kartu za FEST filmove u Kombank dvorani, Sala 1. Opis odabranih filmskih ostvarenja i raspored projekcije za koje kupovinom karte učestvujete i u kupovini inkubatora možete pogledati OVDE\nAkcija ce trajati sve do kraja FESTa, odnosno do 8. marta 2020. Svaki Mozzart tiket odigran u pomenutom vremenskom periodu, nezavisno od visine uplate, ostvaruje popust na kupovinu karte.\nAli ono što je u ovom slučaju i najbitnije, jeste da će za svaku kartu koja bude kupljena na ovaj način Mozzart donirati 500 dinara za kupovinu inkubatora. Ovo ce važiti za sve filmove iz programske celine Mozzart FEST do kraja festivala.\n„S ponosom mogu da najavim društveno odgovornu akciju, koju ćemo za vreme trajanja Međunarodnog filmskog festivala – FEST, sprovesti u saradnji s našim partnerom, kompanijom Mozzart. Na inicijativu predstavnika kompanije Mozzart, Centar beogradskih festivala – izvršni producent FEST-a, priključio se i podržao napore partnera koji kroz ovu akciju fokus stavljaju na poboljšanje uslova i kvalitetniju negu novorođenčadi. Ovo je samo jedna u nizu aktivnosti kojom ćemo se truditi da, kao društveno odgovorna ustanova, pomognemo i podržimo humanitarne aktivnosti koje doprinose poboljšanu kvaliteta života naših najmlađih“ – rekao je Damir Handanović, direktor CEBEF-a.\nKompanija Mozzart je do sada na sličan način kroz saradnju sa FK Crvena zvezda donirala jedan od najsavremenijih ultrazvukova Klinici za dečiju hirurgiju u KC Niš i inkubator najvećem porodilištu na Balkanu GAK Narodni front kroz saradnju sa KK Partizan.\n„Nastavljamo da se borimo za što bolje uslove za one koji su nam najvažniji, a to su naša deca. Ovog puta, u saradnji sa FEST-om, kulturnom manifestacijom koja je decenijama jedan od simbola Beograda, pružamo priliku ljubiteljima filma da po povoljnim cenama pogledaju sjajna ostvarenja koja će se prikazivati u Kombank dvorani u okviru FEST-a, a da u isto vreme pomognu u opremanju porodilišta u Višegradskoj ulici novim inkubatorom. Verujemo u veliki odziv akciji, i sigurni smo da ćemo imati sjajan rezultat. “, istakao je Borjan Popović, direktor sektora korporativnih komunikacija kompanije Mozzart.\nPrvi film koji na FEST-u možete pogledati sa 50% popusta uz Mozzart tiket biće prikazan 29. februara u 17.00 u Sali 1 Kombank dvorane. U pitanju je film „Kamo sreće“ (Magari), italijansko-francusko ostvarenje rediteljke Đinevre Elkan.\nSvetom se proširila informacija da je slavni golman preminuo, a onda se dogodio neverovatan preokret!


RTCG - Radio Televizija Crne Gore - Nacionalni javni servis :: Svijet :: Poljska: Pobjeda vladajuće stranke\nPARLAMENTARNI IZBORI 13. 10. 2019. 22:20 >> 22:20 0\nPoljska: Pobjeda vladajuće stranke\nVladajuća konzervativna poljska stranka Pravo i pravda osvojila je najviše glasova na današnjim parlamentarnim izborima, pokazuju rezultati na osnovu izlazne ankete. Lider stranke Jaroslav Kačinjski proglasio je večeras pobjedu.\nVladajuća konzervativna poljska stranka Pravo i pravda osvojila je najviše glasova na današnjim parlamentarnim izborima, pokazuju rezultati na osnovu izlazne ankete.\nPrema izlaznoj anketi agencije Ipsos, Pravo i pravda je dobila 43,6 odsto glasova, ali će prema projekcijama imati većinu od 460 mjesta u parlamentu, što će joj omogućiti da vlada zemljom još četiri godine. Stranka je na vlasti od 2015. godine.\nAko se ti rezultati pokažu tačnim, Centristička proevropska Građanska koalicija imaće 27,4 odsto glasova. Najveća stranka u koaliciji je Građanska platforma koja je predvodila vladu Poljske od 2007. do 2015. godine.\nU parlament bi trebalo da uđu i ljevičarska koalicija s 11,9 odsto glasova, konzervativna Poljska narodna stranka s 9,6 odsto i novi krajnje desni savez Konfederacija sa 6,4 odsto glasova.


Salkić u Srebrenici pozvao vlasti RS-a da odustanu od referenduma - UPSMedia Salkić u Srebrenici pozvao vlasti RS-a da odustanu od referenduma – UPSMedia\nSalkić u Srebrenici pozvao vlasti RS-a da odustanu od referenduma\nU Srebrenici je danas održan sastanak koji je organizovao Ramiz Salkić, potpredsjednik Republike Srpske povodom odluke o sprovođenju referenduma o danu Republike Srpske, 9.januaru.\nSastanku koji je održan u Kulturnom centru u Srebrenici je prisustvovao veliki broj zvaničnika i bošnjačkih predstavnika raznih nivoa vlasti, kao i predstavnika nevladinih organizacija i međunarodnih organizacija.\nSastankom u Srebrenici je predsjedavao Ramiz Salikić, potpredsjenik RS iz reda bošnjačkog naroda, koji je istakao da je odluka o sprovođenju referenduma neprihvatljiva za bošnjački narod.\n„Smatramo da je pitanje referenduma riješeno odlukom Ustavnog suda BiH i da se na ovaj način samo vrši pritisak na ovaj sud“, rekao je na početku svog obraćanja potpredsjednik Republike Srpske, Ramiz Salkić.\nSalkić je u svom obraćanju pozvao predstavnike Narodne skupstine RS da odustanu od svoje odluke o sprovođenju referenduma.\n„Takođ pozivamo i sve druge građane Republike Srpske, posebno Bošnjake, da ne izađu na ovaj referendum koji je antidejtonski i antiustavni čin koji vodi u anarhiju. Ukoliko dođe do ovog referenduma za očekivati je da ćemo imati još referenduma na različite teme i na različitim nivoima“, kazao je Salkić.\nSa sastanka je poslana i poruka visokom predstavniku u BiH Valentinu Incku da ne radi svoj posao.\n„Mi ga ne molimo, mi pozivamo Visokog predstavnika da donese odluku kojom će poništiti odluku Narodne skupštine Republike Srpske“, rekao je Ramiz Salkić.\nIstakao je također da poslanička grupa „Domovina“ neće pokretati pitanje povlačenja odluke Narodne skupštine RS jer ne postoje tehnički uslovi za tako nešto.\nSalkić je najavio održavanje ovakvih sastanaka i u drugim gradovima Republike Srpske na kojim će se raspravljati i o nekim drugim pitanjima.\nSastanaku koji je održan iz zatvorenih vrata prisustvovalo je oko 200 pozvanih zvaničnika lokalnog, entitetskog i državnog nivoa, ali istom nije prisustvovao načelnik opštine Srebrenica Ćamil Duraković niti neko od predstavnika partije SDP.\n← Bliži nam se sajam\nČestitka za Bajram →


Premijera predstave ‚‚Ružni, prljavi, zli‚‚ u BDP - Avala Info\nVečeras će u BDP na sceni „Olivera i Rade Marković“ premijerno biti izvedena predstava „Ružni, prljavi, zli“ u režiji Lenke Udovički\nPredstava je rađena po motivima čuvenog istoimenog filma Etora Skole, sa hrvatskim glumcem Ozrenom Grabarićem u glavnoj ulozi. Sam projekat je umnogome bio uigran pre pandemije, kada je ekipa bila na intenzivnim probama, ali zbog Kovida, kao i sve ostalo, premijera je otkazana.\nLenka ističe da predstava govori o svemu ovome u čemu živimo, korespondira sa našom realnošću, dodajući da je reč o ostvarenju u kome ima i svojevrsne začudnosti.\nPodsećamo da je reč o crnohumornoj priči o ljudima sa margine, o ogromnoj porodici koja živi u pretrpanoj straćari, u nehigijenskom naselju na obodu Rima. Glavni junak, jednooki Đakinto je i glava porodice sastavljene od četiri generacije, koje se izdržavaju uglavnom krađama i prostitucijom, ali i radeći sve druge poslove; poštene ili nepoštene, bez razlike. Đakinto je za gubitak oka od osiguranja dobio popriličnu sumu, koju odbija da deli s njima. Novac troši na sebe i krije ga od ostalih članova porodice, koji neprekidno pokušavaju da mu ga ukradu, a on ih neprekidno zlostavlja verbalno i psihički. Materijalna nemaština uvod je u emotivnu, moralnu bedu, svodi ljude na puku egzistenciju i instinkte.


Posle pisanja portala N1, MSP izmenio informacije o uslovima za ulazak u Srbiju\nVesti Autor:Nikola Kojić02. jul. 202114:49 > 16:2514 komentara\nPortal N1 čita se i u Ministarstvu spoljnih poslova Srbije, koje je reagovalo odmah nakon što smo objavili tekst o tome da građanima Srbije koji se u zemlju vraćaju iz Mađarske može da bude određena i mera desetodnevnog karantina, dok državljani Mađarske u Srbiju mogu da uđu bez ikakvih ograničenja.\nInformacija na osnovu koje smo pisali tekst bila je istaknuta na zvaničnom sajtu tog ministarstva, da bi odmah po objavljivanju našeg članka bila izmenjena, o čemu svedoče fotografije stranice MSP o uslovima za ulazak u Srbiju, načinjene pre objavljivanja teksta na portalu N1 i nekoliko minuta kasnije.\nBrza reakcija nadležnih institucija je za pohvalu, ali bi ubuduće svakako trebalo povesti više računa o tome šta se objavljuje na zvaničnim internet stranicama državnih organa, jer nepotpune ili natačne informacije mogu dovesti u zabludu građane Srbije.\nViše se ne mora iz Hrvatske u Srbiju preko BiH\nDržavljani Srbije prilikom povratka u zemlju mogu bez ikakvih ograničenja da uđu u Srbiju ukoliko dolaze iz Bosne i Hercegovine, Crne Gore, Albanije, Bugarske i Severne Makedonije.\nTim državama odnedavno je pridodata i Hrvatska, što znači da državljani Srbije koji nisu vakcinisani, niti su preležali kovid-19, više neće morati da se vraćaju u svoju zemlju preko Bosne i Hercegovine da bi izbegli trošak za PCR test ili desetodnevni karantin.\nPrema informaciji Ministarstva spoljnih poslova koja je ažurirana 30. juna, Mađarska nije bila na spisku država na koje se ne odnose ograničenja za ulazak u Srbiju. Na osnovu zvanične informacije koja je bila objavljena na sajtu MSP, državljanima Srbije koji nisu vakcinisani niti su preležali kovid-19 prilikom povratka u zemlju iz Mađarske bio je neophodan negativan PCR test, ne stariji od 48 sati. Prema utvrđenoj proceduri, ukoliko državljanin Srbije ne poseduje takav test, na graničnom prelazu bilo bi mu uručeno pisano obaveštenje o određivanju karantina u kućnim uslovima, u trajanju od deset dana.\nIstovremeno, mađarski državljani mogu da uđu u Srbiju bez ikakvih ograničenja, što znači da im nije potreban negativan PCR test niti potvrde o vakcinaciji ili preležanom kovidu-19, naglasili smo u tekstu nakon kojeg je reagovalo Ministarstvo spoljnih poslova.\nPodsetimo, ulazak u Srbiju bez ograničenja omogućen je i državljanima Albanije, Bosne i Hercegovine, Bugarske, Severne Makedonije i Crne Gore, ukoliko u Srbiju ulaze direktno iz zemalja čiji su državljani.


O prirodnom gasu \_ Osnovne karakteristike\nPrirodni gas kao toplotni energent daje veoma velike efekte na planu štednje energije, njenog racionalnog korišćenja i smanjenja zagađenja okoline, tako da zamjena drugih energenata prirodnim gasom predstavlja poseban interes društva i države.\nPrirodni gas predstavlja smjesu gorivih i negorivih gasova sa dominacijom metana (ruski gas sadrži preko 95% metana). Pored metana (CH4), prirodni gas sadrži: etan (C2H6), propan (C3H8), butan (C4H10) i druge zasićene ugljikovodonike (opšta hemijska oznaka CnH2n+2), kao gorive gasove. Negorivi gasovi u prirodnom gasu su: azot (N2), ugljendioksid (CO2) i drugi.\nHemijski sastav – zapreminski udio (%)\nPrirodni gas se dobija sa gasnih polja, odnosno iz podzemnih skladišta u kojima se često nalazi zajedno sa sirovom naftom. Ovako dobijen gas treba rafinisati kako bi se iz njega izdvojile nepoželjne primjese, kao što su voda, sumporni oksidi, ostaci nafte i mehaničke nečistoće, ili se smanjile njihove koncentracije do granica određenih standardima o kvalitetu prirodnog gasa.\nNakon pročišćavanja, pomoću kompresorskih stanica prirodni gas se pod visokim pritiskom transportuje gasovodima velikih prečnika do glavnih mjerno-regulacionih stanica, a zatim se sistemima distribucije isporučuje krajnjim korisnicima.\nPrirodni gas je lakši od vazduha, bez boje mirisa i ukusa. Iz sigurnosnih razloga, u sistemima distribucije, prije nego što dođe do krajnjih korisnika, vrši se odorizacija prirodnog gasa. To je proces u kome se prirodnom gasu dodaju određene primjese kako bi imao prepoznatljiv miris.\nPrirodni gas obrazuje eksplozivnu smjesu sa vazduhom samo onda ako je njegova koncentracija u smjesi (prirodni gas – vazduh) jednaka ili veća od određene minimalne vrijednosti (donja granica eksplozivnosti) ili je jednaka ili manja od određene maksimalne vrijednosti (gornja granica eksplozivnosti). Dakle, prirodni gas je eksplozivan za njegove koncentracije koje se nalaze između donje (oko 5,3%) i gornje (oko 14,5%) granice eksplozivnosti.\nDonja toplotna moć ruskog prirodnog gasa se kreće oko 34 MJ / Sm³, a gustina oko 0,71 kg / Sm³ zavisno od njegovog kvaliteta. Za potpuno sagorijevanje jedinične zapremine (1 Sm³) prirodnog gasa potrebno je oko 9,5 Sm³ vazduha.\nPrirodni gas je gotovo idealno gorivo, lako se miješa sa vazduhom, ima veliku brzinu sagorijevanja i visok stepen iskorišćenja. Korisniku je direktno dostupan u svakom trenutku za svaki vid korišćenja, bez dodatnih ulaganja u skladišne prostore. Instalacije prirodnog gasa pružaju jednostavnost upotrebe i regulacije svih vrsta uređaja na gas. Dokazane rezerve gasa u svijetu garantuju njegovu raspoloživost za dug period.


Otvorene prostorije SDP u Banji Koviljači (video) - InfoLo\nOtvorene prostorije SDP u Banji Koviljači (video)\nSlavica Novaković — 11. јануара 2014.\nMesni odbor Socijaldemokratske partije Srbije Banja Koviljača, ozvaničio je u subotu početak rada svojih prostorija u centru tog mesta.\nMesna organizacija ove partije postoji nešto više od dve godine i broji oko stotinak članova i simpatizera, od kojih se vecina nije bavila politikom.\nPredsednik mesnog odbora SDPS-a Tomislav Živanović, izjavio je za Loznica Info da borba za bolje sutra svih meštana tek predstoji i da će jedan od prioriteta biti vraćenje Banje Koviljače u sam vrh turističke ponude Srbije.\nSvesni da svet ostaje na mladima, nastoje da animiraju mlade ljude da se uključe u politička dešavanja i sami kreiraju svoju budućnost. Zbog toga je osnovan i Forum mladih koji je za samo nekoliko dana okupio dvadeset omladinaca.\nPredsednica Foruma Tanja Ćirić, istakla je da se odlučila za malu i pre svega mladu stranku, jer veruje da će moci da sprovede u delo ideje svoje generacije.\nOsim političkog aktivizma, planiraju da se bave humanitarnim radom, organizacijom kulturnih i sportskih dešavanja.\nPrisutnima na skupu obratili su se i predsednik gradskog odbora SDPS-a Loznica Miroslav Radulović, kao i potpredsednik Gradskog odbora Socijalisticke partije Srbije (SPS) Dragan Pavlović i predsednik Mesnog odbora te partije u Banji Koviljacci Radosav Jošić. Opširnije o ovom dogođaju pogledajte u sledećem videu:\nTags: Dragan PavlovićMiroslav RadulovićSDPSDP BANJA KOVILJAČA\nSledeći Lutka optužena za terorističku zaveru u Egiptu\nPredhodni Bolesti se suprotstavio radom\nO autoru Slavica Novaković\nSDP: Nоvо ruкоvоdstvо Grаdsкоg оdbоrа u Šаpcu\nLoznica Info, 19. фебруара 2016.\nRaskol u odborima kod Rasima Ljajića!\nLoznica Info, 15. јануара 2016.\nKoaliciji oko SNS-a ubedljiva pobeda\nSlavica Novaković, 13. фебруара 2014.


Titula Evropske prestonice kulture predata Novom Sadu ~\nNovi Sad: 07/05/2021\nTitula Evropske prestonice kulture večeras je predata gradovima koji će biti njeni nosioci 2022. godine – Novom Sadu (Srbija), Ešu (Luksembrug) i Kaunasu (Litvanija). Titulu su predali hrvatska Rijeka i irski Golvej, a svečana ceremonija je, usled pandemije koronavirusa, organizovana onlajn, odnosno emitovana na irskoj televizijskoj mreži „TG4”.\n„Naša krilatica Za nove mostove proizlazi iz identiteta Novog Sada, u čijoj su burnoj istoriji upravo njegovi mostovi imali ključnu ulogu. Na tome počiva i program projekta Evropske prestonice kulture, na stvaranju novih mostova, onih neuništivih, kojima ljudi i procesi stvaraju prostore i programe, trajne legate. Te mostove gradimo i između gradova – bivših, sadašnjih i budućih Evropskih prestonica kulture, čije temelje čine ovi dugotrajni procesi i jačanje kapaciteta različitih aktera. Mostovi koji nas povezuju kao gradove – prestonice kulture, stavljaju naše lokalno kulturno nasleđe u okvire evropskih vrednosti i evropske kulturne baštine i tako radimo na onome što je naša zajednička budućnost, ne zaboravljajući ono što je naša prošlost”, rekao je direktor Fondacije „Novi Sad – Evropska prestonica kulture” Nemanja Milenković.\nKako kaže direktorka „Golvej 2020 – Evropska prestonica kulture” Patriša Filbin, ovaj 12-minutni program svečane ceremonije slavi samo neke od najzanimljivijih pozorišnih, muzičkih, plesnih, cirkuskih i vizuelnih umetnosti koje su predstavljane u onlajn formatu, ali i uživo sa publikom. Prikazan je rad 600 umetnika i organizacija koji su učestvovali u programu od 2020. godine.


Drugi takmičarski dan počeo je trkom na 60 metara sa preponama za devojke, a pobednica u ovoj disciplini bila je Anja Lukić sa rezultatom 8.38 sekundi, druga je bila Ivana Petković sa 8.48, dok je bronzu je osvojila Maja Adžić (9.58).\nU muškoj konkurenciji Marko Mišković je ostvario pobedu u vremenu od 8.17 sekundi, ispred Aleksandra Grnovića (8.22) i Aljoše Gnipa (8.62).\nNaš najbolji desetobojac Mihail Dudaš u nedelju se oprobao se u dicsiplini skok s motkom, gde je zauzeo prvo mesto sa preskočenih 4.60 metara.\n“Mogao sam bolje, ali ipak mislim da je ovaj rezultat veoma dobar za ovaj deo sezone”, rekao je Dudaš.\nEmir Bekrić je trčao na 200 metara i zauzeo treće mesto u ukupnom plasmanu sa rezultatom 22.38 sekundi, drugi bio Stjepan Bojanić (22.12), a prvak države je Aleksa Kijanović (21.69). U ženskoj konkurenciji pobednica je Maja Ćirić, koja je istrčala novi lični rekord u ovoj disciplini – 24.08s.\n“Srećna sam zbog ovog rezultata, to dokazuje da sam spremna za još bolje rezultate”, rekla je ona.\nAmela Terzić osvojila je još jedno zlato, na 800 metara je bila najbrža sa rezultatom 2:06,57, druga je bila Marija Stambolić (2:09,03), a treće mesto zauzela je Nikolina Mandić (2:21,56).


Amerika i inauguracija predsednika: Tramp pomilovao Stiva Benona, bivšeg savetnika optuženog za prevaru - Teslavision\nin: Amerika i inauguracija predsednika: Tramp pomilovao Stiva Benona, bivšeg savetnika optuženog za prevaru, BBC, BETA, DANAS\nDok se novoizabrani predsednik Amerike Džo Bajden sprema da preuzme funkciju, odlazeći šef države Donald Tramp i njegova administracija donose odluke koje bi mogle da izazovu brojne reakcije u SAD i inostranstvu.\nNajnovijom odlukom Tramp je pomilovao bivšeg savetnika, Stiva Benona, koji je optužen za prevaru.\nOdluka je saopštena svega nekoliko sati pred inauguraciju novog predsednika, Džoa Bajdena.\nBenon, ključni savetnik odlazećeg predsednika tokom izborne kampanje 2016, optužen je u avgustu prošle godine za prevaru tokom kampanje sakupljanja novca za izgradnju zida na granici SAD i Meksika.\nTužilaštvo navodi da su Benon i još tri optuženika prevarili stotine hiljada donatora u kampanji koja je sakupila 25 miliona američkih dolara.\nU poslednjem obraćanju u svojstvu predsednika Amerike, Tramp je rekao da je u prethodne četiri godine uradio ono za šta je bio izabran i poželeo uspeh Bajdenovoj adminstracija.\nIstog dana, u jednoj od poslednjih predsedničkih naredbi, Tramp je pokušao da ukine zabranu putovanja za posetioce iz Brazila i većeg dela Evrope.\nBajdenova portparolka je rekla da sada nije trenutak za ublažavanje tih mera.\nDa poslednji dan ne prođe bez velikih odluka potrudio se i državni sekretar Majk Pompeo koji je saopštio je da je Kina počinila „genocid i zločine protiv čovečnosti” protiv Ujgura i drugih etničkih manjina u severozapadnoj oblasti Sinkjang.\nIako Džo Bajden na dužnost stupa u sredu – 20. januara oko podneva, pažnju javnosti skreću poslednji potezi Donalda Trampa, a posebno moguća nova pomilovanja.\nZbog napada Trampovih pristalica na zgradu Kongresa 6. januara, uoči ceremonije inauguracije, stepen pripravnosti svih bezbednosnih snaga podignut je na najviši nivo.\nTajna služba preuzela je komandu nad bezbednosnim planovima, uz podršku oko 25.000 pripadnika Nacionalne garde, i hiljade policajaca.\nDolazak Džoa Bajdena i njegova supruga Džil iz Vilmingtona, država Delaver, u Vašington, očekuje se u utorak.\nŠta je rekao Tramp na oproštaju?\nTramp je u oproštajnom obraćanju govorio o „teški borbama i izborima” koje je morao da donosi kao predsednik.\n„Uradili smo ono zbog čega smo došli ovde, pa i mnogo više od toga”.\n„Vodio sam najteže borbe zato što ste me vi izabrali da to radim”, poručio je Tramp u obraćanju naciji iz Bele kuće.\nVideo snimak govora objavljen je na profilima Vlade na društvenim mrežama, jer su Trampovi ukinuti.\nTramp je upozorio na „najveću opasnost” za Ameriku – gubitak vere u veličinu te nacije.\nOdlazeći američki predsednik ocenio je da je tokom mandata „postigao niz istorijskih mirovnih sporazuma na Bliskom Istoku” i da se „usprotivio Kini kao niko pre njega”.\n„Posebno sam ponosan što sam, posle nekoliko decenija, bio prvi predsednik koji nije započeo nijedan novi rat”.\nGovoreći o neredima u Kapitolu u kojima je 6. januara stradalo petoro ljudi, rekao je:\n„Svi Amerikanci bili su užasnuti napadom na Kapitol i to se nikada neće tolerisati”.\n„Želim da znate da je pokret koji smo stvorili tek početak”, poručio je Tramp.\nIstakao je i da će se „moliti da nova administracija sačuva Amerikance i njihov prosperitet”.\nŠta je rekao Pompeo?\n„Verujem da genocid i dalje traje i da smo svedoci sistematskih pokušaja kineske države da uništi Ujgure”, navodi se u Pompeovom saopštenju.\nKineska vlada se već našla na meti kritika zbog navodnog korišćenja visoke tehnologije za praćenje i špijuniranje Ujgura, etničke grupe uglavnom muslimanske veroispovesti.\nBrojne organizacije za ljudska prava prethodnih godina su optužile kinesku vladu da drži prinudne radne logore u kojima se ujgurska deca nasilno odvajaju od roditelja.\nPeking je odgovorio da se radi o dobrovoljnim kampovima za trening i obrazovanje.\nNovi predsednik Bajden najavio je da će po preuzimanju funkcije jedan od prioriteta njegove administracije biti optužbe na račun Kine i kršenja ljudskih prava.\nŠta znači Trampova uredba?\nAmerika je uvela ograničenje putovanja iz Evrope u martu, dok je zabrana ulaska iz Brazila uvedena u Maju.\nMeđutim, uredba Bele Kuće od ponedeljka nalaže da zabrana prestaje da važi od 26. januara, šest dana posle Bajdenovog stupanja na mesto predsednika.\nNedugo potom na Tviteru se oglasila Bajdenova portparolka – Džen Psaki.\n„Po savetu našeg medicinskog tima, administracija ne namerava da ukine ova ograničenja 26. januara.\n„U stvari planiramo da ojačamo mere javne zdravstvene zaštite oko međunarodnih putovanja kako bi smanjili širenje Kovida-19″, napisala je Psaki.\nDodala je da sa „zaraznijim sojevima virusa koji se pojavljuju širom sveta, nije vreme za ukidanje ograničenja za međunarodna putovanja.\nŠta bi Tramp još mogao da radi tokom poslednjeg dana?\nPošto mu je ukinut nalog na Tviteru posle nereda u Kapitolu, odlazeći predsednik je bio nekarakteristično odsutan iz javnog života prethodnih dana.\nPostoji nekoliko stvari koje bi mogao da uradi tokom poslednjeg dana na funkciji.\nU saopštenju Bele kuće navodi se:\n„Predsednik Tramp će raditi od ranih jutarnjih časova do kasno uveče, obaviće veliki broj telefonskih razgovora, a imaće i brojne sastanke”.\nTramp nije pozvao budućeg predsedika Džoa Bajdena na tradicionalni sastanak uoči inauguracije.\nOdlazeći predsednik i dalje osporava rezultate predsedničkih izbora, iako se na kraju obavezao na primopredaju funkcije.\nU centru pažnje poslednjeg dana biće predsednička pomilovanja, a američki mediji navode da se na spisku koji Tramp razmatra nalazi oko 100 ljudi.\nList Njujork Tajms tvrdi da se na spisku imena nalaze uzbunjivači Edvard Snouden i Džulijan Asanž, kao i Trampov bivši savetnik Stiv Benon.\nPrijatelji Džoija Egzotika, zvezde dokumantarne Netfliks serije Kralj Tigrova, koji služi zatvorsku kaznu takođe se nadaju da bi on mogao da dobije pomilovanje\nA tu je, naravno, i Donald Tramp.\nDa li predsednik može da izda pomilovanje za samog sebe?\nNije još jasno da li to zaista planira da uradi, kao ni da li je to pravno moguće.\nIako je Tramp već imao nekoliko kontroverznih odluka o pomilovanjima, uglavnom bivših političkih saradnika, generalno ih je doneo manje nego neki drugi predsednici u prošlosti.\nBil Klinton je izazvao brojne reakcije javnosti kada je poslednjeg dana na funkciji, 2001. godine doneo veliki broj odluka o pomilovanjima.\nU ponedeljak se Melanija Tramp, prva dama Amerike, video porukom oprostila od stanovništva i pozvala ih da budu primer kako „brinemo jedni za druge”.\nAli televizija CNN je objavila da prva dama neće, kao što je tradicija do sada nalagala, provesti Džil Bajden, suprugu budućeg predsednika kroz Belu kuću.\nPoslednja istraživanja u Americi ukazuju da je Trampovu vladavinu kao pozitivnu ocenilo samo 34 odsto ispitanika.\nČak 59 odsto njih smatra da bi trebalo da mu bude zabranjeno da u budućnosti obavlja javnu fuknkciju.\nMič Mekonel, lider republikanaca u Senatu, direktno je optužio Trampa za nerede u Kapitolu.\n„Masa je bila hranjena lažima iza kojih su stajali Tramp i drugi moćni ljudi”, rekao je Mekonel na prvoj sednici Senata posle incidenata u Vašingtonu.\nOn još nije rešio da li će glasati tokom procesa opoziva Trampa.\nAko se Mekonel bude odlučio za takav potez, njegovim stopama bi mogli da krenu i neki drugi republikanci.\nMič Mekonel, lider republikanaca u Senatu, direktno je optužio Trampa za nerede 6. januara u Kapitolu.\nČlanovi Senata danas su se sastali prvi put od nerede u Vašingtonu 6. januara kako bi potvrdili izbor članova Bajdenovog kabineta:\nDženet Jelen – ministarstvo finansija – prva žena na toj funkciji\nAvril Hejns – direktorka Nacionalane obaveštajne službe, takođe prva žena na toj funkciji.\nAlehandro Majorkas – sekretar za unutrašnju bezbednost, prvi član američke latino zajednice na toj funkciji\nEntoni Blinken – državni sekretar\nLojd Ostin – ministar odbrane, prvi Afroamerikanac na toj poziciji.\nNa poziciju pomoćnika ministra zdravlja trebalo bi da bude izabrana Rejčel Levin, prva transrodna žena na toj funkciji.\n„Svečano se zaklinjem da ću verno služiti funkciji Predsednika Sjedinjenih Država i da ću najbolje što mogu očuvati, štititi i braniti Ustav Sjedinjenih Država.”\n„Svima onima koji su me pitali – neću ići na inauguraciju 20. januara”, rekao je Tramp 8. januara.\nNeke od njegovih pristalica kažu da planiraju virtuelnu „drugu inauguraciju” za Trampa istog dana i u isto vreme kada Bajden bude preuzeo dužnost.\nAli Trampovo prisustvo nije na „top 10 listi prioriteta” izabranog predsednika, rekla je dolazeća sekretarka za štampu Džen Psaki ovog meseca.\nAli ove godine, veličina proslave biće „značajno ograničena”, saopštio je Bajdenov tim.\nAli to je značilo da je period „ćopavog patka” – vreme dok je odlazeći predsednik još na funkciji – bilo prilično dugo.\n„Kraljica soula” Areta Frenklin pojavila se 2009. godine za inauguraciju Baraka Obame, izvevši numeru „My Country ‘Tis of Thee“.\nBila je tu i Bijonse, koja je pevala „At Last” prvom paru na Obaminom inauguracijskom balu.\nPrevious : Navaljni i Rusija: Najveći kritičar Kremlja uhapšen po sletanju u Moskvu\nNext : Amerika, Bajden i predsednički izbori: Uzbuna u Vašingtonu – zbog požara zgrada Kapitola bila zatvorena na dva sata


Tri mane Zakona o finansiranju stranaka | Politika | DW | 04.03.2011\nTri mane Zakona o finansiranju stranaka\nIako je novi Zakon o finansiranju stranaka najavljivan još prošle godine, kao jedan od deset uslova za približavanje EU, političke partije se i dalje opiru. Očekuje se usvajanje posle rekonstrukcije Vlade za dve nedelje.\nOčekuje se da vlada uputi zakon parlamentu za dve nedelje\nU Nacrtu zakona o finansiranju političkih stranaka u Srbiji nisu uvažene tri preporuke Grupe država Saveta Evrope (GREKO). Predsednik GREKO-a Drago Kos je za „Politiku“ izjavio da nije prilagođena stavka o kontroli korišćenja sredstava u javnoj svojini za potrebe partije i kontrolu stranaka. Preporuke nisu uvažene ni oko položaja nezavisnog, spoljnog, revizora niti oko mogućnosti da kontrolom budu obuhvaćene ne samo stranke nego i sve druge institucije ili organi koji su povezani sa strankom ili su pod njenom kontrolom.\nUprkos tome, Kos smatra da će Srbija imati razloga da se hvali: „Tekst zakona je već sada jako dobar, samo treba dodati još nekoliko stvari. Naravno, sve to ukoliko se zakon usvoji i primeni ovako kako je napisan, odnosno ne pretrpi neke izmene. Jer, koliko vidim, partije svaki dan izmišljaju neke nove stvari i vraćaju se na nešto što je već usaglašeno.“\nNova neslaganja u koaliciji?\nZakon je uradila radna grupa Ministarstva pravde i Agencija za borbu protiv korupcije polovinom decembra prošle godine, a pozitivno mišljenje su dali Venecijanska komisija i GREKO-a. Potom je dorađen na osnovu njihovih preporuka.\nVlada 28. februara, ipak, nije usvojila Nacrt zakona o finansiranju političkih stranaka, a u javnosti su se pojavile spekulacije da su predstavnici G17 plus tražili izmene pojedinih veoma bitnih odredaba – recimo da se dvostruko poveća procenat novca koji se iz budžeta izdvaja za parlamentarne partije, a da se smanji iznos namenjen Agenciji za borbu protiv korupcije koja treba da kontroliše stranačke finansije.\nU G17 plus, međutim, tvrde da je reč o „besmislicama i podmetačinama” i da nije ta stranka koja koči donošenje zakona. „Koče ga oni koji ga ne puštaju na sednicu vlade. Zakon nije u nadležnosti nijednog ministarstva G17 plus već Ministarstva pravde koje kontroliše Demokratska stranka. Mi svako slovo zakona koji je izradila radna grupa podržavamo, uostalom, neka ga stave pred vladu pa da vidimo ko će kako glasati“, kaže sagovornik „Politike“ iz vrha G17 plus.\nUsvajanje posle rekonstrukcije Vlade\nDržavni sekretar Ministarstva pravde Slobodan Homen izrazio je očekivanje da će po završetku rekonstrukcije Vlada Srbije usvojiti predlog zakona o finansiranju političkih stranaka, u obliku kakav je pripremila radna grupa. U četvrtak je na Okruglom stolu o Nacrtu zakona u Beogradu najavljeno je da će tekst, posle dorade u Venecijanskoj komisiji, biti usvojen u Skupštini za najviše dve nedelje.\nZamenik šefa Misije OEBS-a u Srbiji Tomas Mur pozvao je političke činioce da se zakon usvoji što pre jer je Srbiji neophodna transparentnosti i odgovornost u radu političkih partija. Prema njegovim rečima, nacrt zakona predviđa da nezavisni revizori ulaze u svaku stranku.\n„To će omogućiti tačan i objektivan izveštaj o tome kako stranke\ntroše novac“, kazao je Mur i dodao da će stranke u bankama imati samo jedan identifikacioni broj i samo jedan račun namenjen finansiranju kampanje.\nPredsednik Transparentnost Srbija Vladimir Goati ukazao je da je nepoverenje građana u političke partije alarmantno. „Dati strankama da same vode računa o svom finansiranju je kao pustiti alkoholičara u radnju sa alkoholnim pićima“, kazao je Goati.\nKao „Skadar na Bojani“\nJoš prošlog leta se najavljivalo na sva zvona da Zakon o finansiranju stranaka treba da bude usvojen što pre. Usvajanje tog zakona je jedan od deset uslova koje Srbija mora da ispuni da bi dobila status kandidata za Evropsku uniju.\nSredinom avgusta Slobodan Homen je naglasio da je „ozbiljan nedostatak Zakona o finansiranju partija odsustvo nezavisne institucije koja bi kontrolisala partije“ i da bi Novi predlog zakona mogao do kraja godine da stigne u Skupštinu.\nDirektorka Agencije za borbu protiv korupcije Zorana Marković istakla je 25. septembra da će predlog zakona o finansiranju stranaka, najverovatnije, biti upućen Skupštini Srbije u novembru, da se trenutna verzija još usaglašava i da je podložna dogovorima.\n„To što je Zakon o finansiranju političkih stranaka ušao u proceduru svojevrstan je test i za vlast i za opoziciju. Ovo je prilika da svi oni pokažu koliko su odgovorni prema jednom sistemskom zakonu za borbu protiv korupcije“, rekao je Čedomir Čupić, predsednik Odbora Agencije za borbu protiv korupcije.\nAutor: Vladimir Petković (politika, beta, blic, b92)\nTrajni link https://p.dw.com/p/R6G7


Opada nivo Sane u Prijedoru, 100 kuća i dalje zaplavljeno\nVodostaj reke Sane u Prijedoru noćas je opao za oko 30 centimetra i jutros iznosi 425 centimetara.\nIz Odseka za civilnu zaštitu grada Prijedora, saopštili su da očekuju i dalji pad vodostaja, jer je u njenom slivnom području manji priliv vode od topljenja snega te je kiša koja i danas slabog inteziteta.\n- Još uvek je značajno prisutstvo površinskih voda, tako da je i dalje u zonama zahvaćenim poplavom, zaplavljeno oko 100 stambenih objekata kao i značajan deo poljoprivrednih površina – saopštili su iz Civilne zaštite.\nDodaju da je i dalje zbog poplave prekinuta putna komunikacija na pravcu Prijedor – Bišćani.\n- Vodostaji reka Gomjenice i Miloševice, su ispod kritičnog nivoa i ne ugrožavaju stambene objekte i komunikacije u zoni ovih vodotoka - kažu iz Civilne zaštite.\nNavode da su pripadnici Teritorijalne vatrogasne jedinice Prijedor juče u naselju Gomjenica ispumpavali površinske vode koje su izlile i pretile da prodru u Osnovnu školu.\nVodostaj Sane u Prijedoru od ponedeljka je iznad 420 centimetara, odnosno visine kada se preduzimaju mere za zaštitu od poplava.\nVodostaj Save u Gradiški prešao kotu redovne odbrane od poplava (VIDEO)\nRASTU VODOSTAJI Speča se izlila kod Petrova, strahuje se i od Save i Drine\nVodostaj Sane tokom dana porastao za 20 centimetara


Izetbegović razgovarao s delegacijom Džudo saveza BiH | Novinska agencija Patria\nIzetbegović čestitao Larisi Cerić na uspjehu\nPredsjedavajući Predsjedništva BiH Bakir Izetbegović primio je danas delegaciju Džudo saveza Bosne i Hercegovine u kojoj su bili selektor Branislav Crnogorac, višestruka osvajačica medalja u juniorskoj i seniorskoj konkurenciji Larisa Cerić i generalni sekretar Arijana Jaha.\nPredsjedavajući Izetbegović čestitao je Cerić na nedavno osvojenoj tituli viceprvakinje Evrope i istaknuo da džudistkinje i džudisti Bosne i Hercegovine daju izuzetan doprinos međunarodnoj afirmaciji naše zemlje u posljednje dvije decenije, navodi se u saopćenju, prenosi NAP.\nSelektor Crnogorac govorio je o budućim planovima Saveza i naših najboljih džudistikinja i džudista, te je naglasio da su u posebnom fokusu pripreme za nastupe na narednoj Olimpijadi na kojoj je, temeljem dosadašnjih rezultata, realno očekivati osvajanje prve medalje za Bosnu i Hercegovinu.\nTakođer, najavio je organiziranje narednog Svjetskog prvenstva u džudou za kadete koje bi se trebalo održati u Sarajevu 2015. godine uz učešće takmičara iz 90 zemalja.\nZajednički je konstatirano da institucije na svim nivoima u BiH trebaju značajnije podržati vrhunski sport koji je od velike važnosti za predstavljanje naše zemlje u evropskim i svjetskim okvirima, navodi se u saopćenju, prenosi Patria.


NAJVEĆA DRAMA U HISTORIJI FORMULE 1: Pogledajte kako je Verstappen u zadnjem krugu prestigao Hamiltona i postao SVJETSKI PRVAK! (VIDEO) – Mreza\nNAJVEĆA DRAMA U HISTORIJI FORMULE 1: Pogledajte kako je Verstappen u zadnjem krugu prestigao Hamiltona i postao SVJETSKI PRVAK! (VIDEO)\nJoš će se godinama pričati ono svemu što se u subotu 12. decembra 2021. dogodilo u Abu Dhabiju\nMax Verstappen danas je ispisao nove stranice historije Formule 1. Postao je šampion po prvi put u karijeri, i to nakon kakve utrke u Abu Dabiju!\nMax Verstappen, koji je prije današnje trke imao identičan broj bodova kao Britanac Lewis Hamilton, startao je prvi, ali je odmah izgubio prvu poziciju od Hamiltona. Uskoro je došao u situaciju prestići ga, došlo je do manjeg kontakta između njih u jednoj krivini i Britanac je izletio sa staze te se kraćim putem vratio na stazu i ispred Verstappena.\nVerstappen je očekivao da će Hamilton biti kažnjen te da će morati prepustiti prvu poziciju, ali do toga nije došlo.\nOstatak posljednje utrke sezone Britanac je rutinski odrađivao, mada je prihvatio rizik sa ranom zamjenom guma. Upravo to ga je na kraju i koštalo.\nNaime, nakon izlaska safety cara na stazu zbog toga što se Nicholas Latifi zakucao u zid, Verstappen je iskoristio svježije gume da se približi Hamiltonu i zatim ga pretekne u zadnjem krugu! Drama kakva se nije desila u historiji moderne Formule 1…\nKontroverzna odluka direkcije trke da na stazu pošalje safety car, a ne da prekine trku, kao što je bio slučaj u sličnim situacijama ove sezone, bit će vruća tema u narednim mjesecima. Poslije toga je odlučeno da se vozači koji imaju krug zaostatka ne vrate u isti krug, da bi se to poništilo pred posljednji krug, u kojem je Verstappen uspio da pretekne sedmostrukog svjetskog šampiona i osvoji titulu.\nNezapamćena tragedija: Šampion Pakistana u boksu umro nakon knockouta u ringu (VIDEO)


HomeDRUŠTVOVojvođanske turističke agencije spremna za otvaranje letnje turističke sezone\nNa sastanku se razgovaralo o uslovima otvaranja predstojeće letnje turističke sezone kao i ublažavanju posledica koje su izazvane nemogućnošću poslovanja ovog sektora privrede u vanrednim okolnostima izazvanim virusom korona.\nObraćajući se prisutnima, predsednik Privredne komore Vojvodine Boško Vučurević istakao je da je PKV kroz rad Grupacije za turizam i ugostiteljstvo i do sada pružala podršku ovom sektoru, kao i da će aktivnosti PKV u narednom periodu biti usmerene ka pokretanju inicijativa i predlaganju mera za ublažavanje socijalnih i ekonomskih posledica izazvanih epidemijom korona virusa.\n„Sektor turizma i ugostiteljstva je privredna grana koja najviše trpi posledice izazvane virusom korona. Turistička i ugostiteljska preduzeća suočavaju se sa velikom gubicima čiji će se trend nastaviti i u narednom periodu. Mere pomoći privredi koje je donela Vlada Republike Srbije su značajne za opstanak ove grane privrede u dosadašnjem periodu, ali s obzirom na posledice koje trpi ovaj sektor, komorski sistem Srbije i strukovna udruženja, kao što je YUTA, aktivno su uključene u predlaganje i donošenje posebnih sektorskih mera poput: oslobađanje od poreza i doprinosa na zarade, smanjenja PDV-a na hranu, oslobađanje od obaveza prema finansijskim institucijama, ukidanje parafiskalnih nameta…“, izjavio je Vučurević.\nDirektor Nacionalne asocijacije turističkih agencija Srbije „YUTA“ Aleksandar Seničić, izjavio je da su turističke agencije kadrovski i organizaciono spremne za kvalitetnu realizaciju svih ugovorenih turističkih putovanja za predstojeću sezonu.\n„Relaksiran je ulazak u Srbiju bez testova na virus korona, što će nam dati za pravo da ćemo ovu sezonu ipak u nekom delu realizovati“, rekao je Seničić.\nDodao je da je Grčka izašla sa zvaničnim stavom da će od 15. juna početi otvaranje smeštajnih kapaciteta, a od 1. jula bi trebalo da se otvore svi sezonski objekti, kafići i restorani, dok su plaže već otvorene.\nZa prelazak granice neće biti potreban test što će učiniti da veliki broj ljudi odluči da ovo leto provede u Grčkoj. Kada je reč o drugim destinacijama, za sada nema dovoljno informacija o protokolima za prelazak granice. U toku je anketa svih putnika, kako bi se utvrdio broj putnika zainteresovanih da svoj odmor provede u inostranstvu. Prema sadašnjim statističkim podacima, oko 30 odsto putnika izjasnilo se da ove godine neće putovati u inostranstvo, dok 70 odsto anketiranih želi da sačeka sa odlukom.\nNa današnjem skupu u Privrednoj komori Vojvodine prisustvovalo je 34 predstavnika turističkih agencija iz Vojvodine koji su istakli svoju spremnost za otvaranje letnje sezone kako u inostranstvu tako i u Srbiji.


Lični računar — Vikipedija, slobodna enciklopedija\nLični računar (engl. personal computer; skrać. PC — č. „pi-si”) računar je namenjen za ličnu upotrebu jednog korisnika (u jednom trenutku), nezavisno od mesta upotrebe (npr. kod kuće ili na poslu).\nOdrednica „lični računar“ se odnosi prvenstveno na početnu i osnovnu namenu računara pre nego na njegovu realnu upotrebu. Savremeni lični računari sa novim operativnim sistemima mogu da uslužuju više korisnika istovremeno i na taj način praktičnu budu tretirani kao serverski sistemi a ne lični. Takođe je moguće da neko poseduje računar prvenstveno namenjen višekorisničkom radu za ličnu upotrebu. Ni operativni sistem više ne određuje da li je računar lični ili ne jer svi savremeni operativni sistemi podržavaju višekorisnički rad.\nNamena, cena i veličina ličnog računara odgovaraju ličnoj upotrebi. Uobičajeni zadaci su obrada teksta, upotreba interneta, multimedija, igranje igara, programiranje i sl. Većina softvera koja se piše za kućne računare, namenski se pravi što jednostavnijim za upotrebu. Pojam personalnog kompjutera se danas najčešće odnosi na IBM PC kompatibilni računar, mada postoji nekoliko ne-IBM kompatibilnih računara, zasnovanih uglavnom na PowerPC familiji procesora.\nLični računar na Vikimedijinoj ostavi.\nPreuzeto iz „https://sr.wikipedia.org/w/index.php?title=Лични_рачунар&oldid=21175248”\nOva stranica je poslednji put uređena na datum 4. januar 2019. u 12:13 č.